
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 260 


13 Μαρτίου 2001 


ΑΠΟΦΑΣΕΙ Σ 

Αριθ. 1007 

Έγκριση Οργανισμού Εσωτερικής Υπηρεσίας της ΔΕΥ- 
ΑΚ Αστυπάλαιας Νομού Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 7παρ. 1 του Ν. 1069/1980 
«Περί κινήτρων για την ίδρυση των Δ.Ε.Υ.Α.». 

2. Τις διατάξεις του Νόμου 2218/1994, όπως τροποποι¬ 
ήθηκε μεταγενέστερα και ισχύει μέχρι σήμερα. 

3. Τις διατάξεις του άρθρου 6του Νόμου 2307/1995 «πε¬ 
ρί προσαρμογής νομοθεσίας αρμοδιότητας ΥΠΕΣΔΔΑ». 

4. Την αριθμ. 9/2001 απόφαση του Δημοτικού Συμβου¬ 
λίου Αστυπάλαιας περί έγκρισης Οργανισμού Εσωτερι¬ 
κής Υπηρεσίας ΔΕΥΑΚ Αστυπάλαιας. 

5. Την αριθμ. 15/2000 απόφαση του Διοικητικού Συμ¬ 
βουλίου της ΔΕΥΑΚ Αστυπάλαιας, με την οποία αυτό ψη¬ 
φίζει τον ΟΕΥ της, αποφασίζουμε: 

Εγκρίνουμε την αριθμ. 15/2000 απόφαση του Διοικητι¬ 
κού Συμβουλίου Δ.Ε.Υ.Α.Κ. Αστυπάλαιας Νομού Δωδεκα¬ 
νήσου, με την οποία ψηφίσθηκε ο Ο.Ε.Υ. αυτής ως εξής: 

ΚΕΦΑΛΑΙΟ Α' 

Γενικές διατάξεις 

Άρθρο 1 

Περιπτώσεις προσλήψεων 

Η πρόσληψη προσωπικού με σύμβαση εργασίας ιδιωτι¬ 
κού δικαίου από την επιχείρηση επιτρέπεται: 

α.- προς πλήρωση των, δια του παρόντος οργανισμού 
εσωτερικής υπηρεσίας (Ο.Ε.Υ.), προβλεπομένων θέσεων 
και, 

β.- προς κάλυψη παροδικών αναγκών. 

Άρθρο 2 

Αντικείμενο Ο.Ε.Υ. 

1. Το πόσης φύσεως προσωπικό της επιχειρήσεως διέ- 
πεται από τον παρόντα ΟΕΥ. Ειδικότερα ο ΟΕΥ καθορίζει 
την οργάνωση, τη σύνθεση και την αρμοδιότητα των υπη¬ 
ρεσιών, τον αριθμό των θέσεων του πόσης φύσεως προ¬ 


σωπικού, αναλόγως προς τις ανάγκες της επιχειρήσεως, 
τις αποδοχές, τοντρόπο προσλήψεως και απολύσεως και 
το αρμόδιο προς τούτο όργανο, (άρθρο 7 Ν. 1069/80) ως 
και κάθε άλλο θέμα σχετικό με την υπηρεσιακή κατάστα¬ 
ση του προσωπικού και την εύρυθμη λειτουργία της ΔΕΥ- 
ΑΚ Αστυπάλαιας. 

2. Το κατά την προηγούμενη παράγραφο προσωπικό 
της επιχειρήσεως συνδέεται μετ' αυτής με σύμβαση ερ¬ 
γασίας ιδιωτικού δικαίου αορίστου χρόνου για το προσω¬ 
πικό που κατέχει θέσεις εκ μεταφοράς από το Δήμο Αστυ¬ 
πάλαιας. 

3. Από την εφαρμογή του παρόντος οργανισμού τόσο 
το προσωπικό όσο και η Διοίκηση της ΔΕΥΑΚ Αστυπάλαι¬ 
ας αποδέχονται ανεπιφύλακτα τις υποχρεώσεις και τα δι¬ 
καιώματα που απορρέουν για κάθε μέρος μέσα από τα 
άρθρα που ακολουθούν. 

ΚΕΦΑΛΑΙΟ Β' 

Οργάνωση- Σύνθεση- Αρμοδιότητες Υπηρεσιών - 
Κανονισμοί λειτουργίας των υπηρεσιών της ΔΕΥΑΚ 
Αστυπάλαιας 

Άρθρο 3 

Βασική διάρθρωση υπηρεσιών 

1. Τα διαδοχικά διοικητικά επίπεδα της οργανωτικής 
διάρθρωσης της ΔΕΥΑΚ Αστυπάλαιας είναι: 

-Τμήμα 

- Γραφείο/Συνεργείο 

Οι αντίστοιχοι επικεφαλής των παραπάνω διοικητικών 
επιπέδων ονομάζονται: 

- Προϊστάμενος Τμήματος 

- Υπεύθυνος Γ ραφείου ή Συνεργείου 

2. Οι διοικητικές ενότητες που υπάγονται άμεσα στο 
Τμήμα είναι: 

α. Διοικητική και Οικονομική Υπηρεσία 

β. Τεχνική Υπηρεσία 

γ. Υπηρεσία καθαριότητας 

Στο Τμήμα επίσης υπάγονται ο Νομικός Σύμβουλος ή 
τυχόν εξωτερικοί σύμβουλοι και η γραμματεία του Διοικη¬ 
τικού Συμβουλίου. 

3. Η θέσπιση από τον Οργανισμό συγκεκριμένων Γ ρα¬ 
φείων, Συνεργείων ως υποδιαιρέσεων ενός τμήματος δεν 
υποχρεώνει την επιχείρηση να στελεχώνει με διαφορετι¬ 
κά άτομα τις υποδιαιρέσεις αυτές. Αντίστροφα αν αυτό 

κριθεί σκόπιμο, είναι δυνατή η παραπέρα κατάτμηση ενός 
τμήματος σε περισσότερα από τα αναφερόμενα στον πα¬ 
ρόντα Οργανισμό Γραφεία/Συνεργεία. 

4. Η επιχείρηση μπορεί να χρησιμοποιεί τις υπηρεσίες 
και εξωτερικών, με ειδικές γνώσεις, όταν το απασχολού¬ 
μενο από αυτή επιστημονικό και άλλο προσωπικό δεν έχει 
τις ειδικές αυτές γνώσεις, κατόπιν αιτιολογημένης απο- 
φάσεως του Διοικητικού Συμβουλίου αυτής. Η χρησιμο¬ 
ποίηση τέτοιων ειδικών συμβούλων θα γίνεται πάντοτε με 
σύμβαση ανάθεσης έργου από τη ΔΕΥΑΚ Αστυπάλαιας, 
που θα έχει προηγουμένως εγκριθεί από το Διοικητικό 
Συμβούλιο αυτής. Στη σχετική σύμβαση ανάθεσης θα κα¬ 
θορίζεται το ακριβές αντικείμενο εργασίας, το χρονικό 
διάστημα απασχόλησης και ο τρόπος αμοιβής. Οι αρμο¬ 
διότητες και υποχρεώσεις που προβλέπει ο παρόν κανο¬ 
νισμός μπορούν να ανατεθούν είτε σε τακτικό προσωπικό 
είτε σε εξωτερικούς συνεργάτες σύμφωνα και με τις εκά- 
στοτε διατάξεις. 

Άρθρο 4 

Συμβούλιο προγραμματισμού 

1. - Το συμβούλιο προγραμματισμού της επιχείρησης 
αποτελεί συμβουλευτικό όργανο υποστήριξης του έργου 
του Τμήματος με τις εξής αρμοδιότητες: 

α. Κατάρτιση και εισήγηση προγραμμάτων δράσης τα 
οποία είναι δυνατόν να περιλαμβάνουν: 

• Προγράμματα επενδύσεων 

• Προγράμματα έργων 

• Προγράμματα λειτουργίας κ.λπ. 

β. Παρακολούθηση εξελικτικής πορείας εφαρμογής 
των προγραμμάτων δράσης και τυχόν αναθεώρηση τους. 

2. Η τελική λήψη απόφασης για συγκεκριμένο πρό¬ 
γραμμα δράσης και διατύπωση σχετικής εισήγησης στο 
Διοικητικό Συμβούλιο ανήκει στις αρμοδιότητες του Τμή¬ 
ματος της επιχείρησης. 

3. Στο Συμβούλιο Προγραμματισμού της επιχείρησης 
συμμετέχουν: 

• Ο Πρόεδρος του ΔΣ 

• Οι Προϊστάμενοι των υπηρεσιών. 

• Ανάλογα με το προς συζήτηση αντικείμενο τυχόν ει¬ 
δικού σύμβουλοι της επιχείρησης. 

4. Το συμβούλιο Προγραμματισμού συγκαλείταιτουλά¬ 
χιστον μια φορά το μήνα, μετά από πρόσκληση του Τμή¬ 
ματος. 

Άρθρο 5 

Αρμοδιότητες Προϊσταμένου Τμήματος 

1.-0 Προϊστάμενος Τμήματος της Δ.Ε.Υ.Α. Αστυπάλαι¬ 
ας προΐσταται όλων των υπηρεσιών αυτής και έχει τις αρ¬ 
μοδιότητες και εξουσίες που ορίζει ο Νόμος 1069/1980 
(ΦΕΚΑ 191/80) 

Εξασφαλίζει την ομαλή λειτουργία της επιχείρησης και 
φροντίζει: 

(I) Για την εκπλήρωση του σκοπού για τον οποίο συστή- 
θηκε η επιχείρηση 

(II) Γ ια την κατάρτιση του ετήσιου προγράμματος κατα¬ 
σκευής, επέκτασης και συντήρησης των δικτύων Ύδρευ¬ 
σης, Αποχέτευσης και των συναφών με αυτά εγκαταστά¬ 
σεων από την Τεχνική Υπηρεσία. 

(III) Για την κατάρτιση ετήσιου προγράμματος επενδύ¬ 
σεων, για το επόμενο έτος και τα επόμενα αυτού 4 έτη 


υποδεικνύοντας τις πηγές χρηματοδότησης αυτών. Το 
πρόγραμμα επενδύσεων καταρτίζεται με την βοήθεια της 
Τεχνικής και Οικονομικής Υπηρεσίας. 

Τα ανωτέρω (II) και (III) προγράμματα πρέπει να υπο¬ 
βάλλονται προς έγκριση στο Δ.Σ. ένα τουλάχιστον μήνα 
πριν 

(IV) Για την κατάρτιση 2 τουλάχιστον μήνες πριν από την 
έναρξη κάθε έτους του προϋπολογισμού εσόδων - εξό¬ 
δων με την βοήθεια της Τεχνικής και Οικονομικής Υπηρε¬ 
σίας. 

(V) Για την κατάρτιση από την οικονομική υπηρεσία του 
ετήσιου απολογισμού και της έκθεσης πεπραγμένων της 
επιχείρησης μέσα σε 3 μήνες από τη λήξη κάθε έτους. 

(VI) Γ ια την κατάρτιση των αναγκαίων αναμορφώσεων 
και τροποποιήσεων στα προγράμματα κατασκευής έρ¬ 
γων και στον ετήσιο προϋπολογισμό εσόδων - εξόδων με 
την βοήθεια των αρμόδιων υπηρεσιών της επιχείρησης. 

(VII) Γ ια τον έγκαιρο προγραμματισμό από τις διάφορες 
υπηρεσίες των παραγγελιών όλων των αναγκαίων υλικών 
λειτουργίας των εγκαταστάσεων και εκτέλεσης των δια¬ 
φόρων έργων όπως και για την ποιότητα και τις τιμές αυ¬ 
τών σύμφωνα με τις αποφάσεις και εντολές αυτού και του 
Δ.Σ. 

(VIII) Για την εκτέλεση των αποφάσεων του Δ.Σ. και των 
επιτροπώντου αρθρ. 5 παραγράφου 3του Ν. 1069/80 "πε¬ 
ρί κινήτρων για την ίδρυση επιχειρήσεων Υδρεύσεως 
Αποχετεύσεως". 

Ο Προϊστάμενος ευθύνεται για την εκτέλεση των ανω¬ 
τέρω αποφάσεων. 

2. - Ο Προϊστάμενος της επιχείρησης εισηγείταιπροςτο 
Δ.Σ. 

(I) Την ανάθεση μελετών, έργων και προμηθειών καιτου 
τρόπου εκτέλεσης αυτών σύμφωνα με τις ισχύουσες δια¬ 
τάξεις. 

(II) Την εκποίηση ή μίσθωση ακινήτων ή κινητών πραγ¬ 
μάτων που ανήκουν στην επιχείρηση. 

(III) Την έγερση των αγωγών, την άσκηση ενδίκων μέσων 
ή την παραίτηση απ’ αυτά και την επιδίωξη συμβιβασμού. 

(IV) Την σύναψη δανείων. 

(V) Τη συμμετοχή φυσικών και νομικώνπροσώπωνή Ορ¬ 
γανισμών Τοπικής Αυτοδιοίκησης ή επιχειρήσεων κοινής 
ωφέλειας στη δαπάνη κατασκευής έργων, τα οποία επι¬ 
θυμούν να κατασκευάσει η Επιχείρηση κατά προτεραιό¬ 
τητα όπως και τους όρους της συμμετοχής αυτής. 

(VI) Τη λήψη των κατάλληλων μέτρων για την ασφάλεια 
των εργαζομένων στην επιχείρηση, όπως και για την τή¬ 
ρηση των διατάξεων της εργατικής νομοθεσίας. Οι αρμό¬ 
διοι, κατά περίπτωση, Προϊστάμενοι των υπηρεσιών είναι 
υποχρεωμένοι να θέτουν αμελλητί υπόψη του Προϊστα¬ 
μένου τέτοια θέματα. 

(VII) Όλα τα προς συζήτηση θέματα. 

3. - Ο Προϊστάμενος της επιχείρησης αποφασίζει: 

(I) Γ ια την εκτέλεση συνήθους φύσης έργων ή προμη¬ 
θειών και ανάληψης υποχρεώσεων, εφόσον η συνολική 
δαπάνη δεν υπερβαίνει το ποσό των δραχμών δύο εκα¬ 
τομμυρίων (2.000.000). Το όριο αυτό επιτρέπεται να αυ- 
ξομειώνεται με απόφαση του Δ.Σ. που εγκρίνεται από τη 
Περιφέρεια Νοτίου Αιγαίου. 

(II) Γ ια την τοποθέτηση του προσωπικού στις προβλε- 
πόμενες από την Επιχείρηση θέσεις βάσει του παρόντος 
Ο.Ε.Υ. 

(III) Για χορήγηση αδειών στο προσωπικό της επιχείρη¬ 
σης, κατόπιν εισήγησης των αρμόδιων κατά περίπτωση 
Προϊσταμένου της Υπηρεσίας. 

(IV) Γ ια τη λήψη των κατάλληλων μέτρων ασφαλείας 
των εργαζομένων παρεμβαίνοντας σε περιπτώσεις επεί¬ 
γουσες και προς αποτροπή κινδύνων για τους εργαζόμε¬ 
νους, χωρίς εισήγηση των αρμόδιων Προϊσταμένων των 
υπηρεσιών. Ακολουθεί σχετική ενημέρωση του Δ.Σ. 

(V) Την ανάθεση σε έναν υπάλληλο αρμοδιότητες που 
αφορούν περισσότερα από ένα γραφεία του παρόντος 
Ο.Ε.Υ. 

4. - Ο Προϊστάμενος της Επιχείρησης: 

(I) Θεωρεί και υπογράφει τις μελέτες επέκτασης και συ¬ 
μπλήρωσης εγκαταστάσεων, τους όρους διακήρυξης της 
προμήθειας όλων των υλικών και της εκτέλεσης νέων έρ¬ 
γων. 

(II) Θεωρεί και υπογράφει τα εντάλματα πληρωμών και 
τις ημερήσιες ταμειακές καταστάσεις της επιχείρησης. 

(III) Θεωρεί τα διάφορα τιμολόγια προμήθειας εργαλεί¬ 
ων, υλικών υπηρεσιών κ.λπ. πριν από την έκδοση των 
ενταλμάτων πληρωμής αφού προηγουμένως ζητήσει από 
τις αρμόδιες, κατά περίπτωση υπηρεσίες, να βεβαιώσουν 
ότι παραλήφθηκαν τα αναγραφόμενα στα τιμολόγια υλι¬ 
κά ή υπηρεσίες και η ποιότητα, οι τιμές μονάδος και οι άλ¬ 
λοι όροι της προμήθειας είναι σύμφωνοι με την παραγγε¬ 
λία, τη σύμβαση ή το ιδιωτικό συμφωνητικό. 

(IV) Υπογράφει όλα τα έγγραφα υπηρεσιακού χαρακτή¬ 
ρα. Τα έγγραφα ανάληψης υποχρεώσεων υπογράφονται 
από τον Προϊστάμενο μόνον εφόσον έχει εξουσιοδοτηθεί 
από το Δ.Σ. και πάντοτε μέσα στο πλαίσιο αυτήςτης εξου¬ 
σιοδότησης. 

(V) Έχει επίσης όλες τις άλλες αρμοδιότητες και εξου¬ 
σίες που ορίζονται από τη διέπουσα την Δ.Ε.Υ.Α. Αστυπά¬ 
λαιας νομοθεσία, τους άλλους εσωτερικού κανονισμούς 
αυτής και αυτές που εκχωρεί προς αυτόν το Δ.Σ. ή ο Πρό¬ 
εδρος του Δ.Σ. 

5. - Τον Προϊστάμενο της Επιχείρησης απουσιάζοντα ή 
κωλυόμενο αναπληρώνει ο Προϊστάμενος των Διοικητι¬ 
κών και Οικονομικών Υπηρεσιών ή ο Προϊστάμενος των 
Τεχνικών Υπηρεσιών πάντοτε όμως με απόφαση του Προ¬ 
έδρου του Δ.Σ. 

6. - Ο Προϊστάμενος της Επιχείρησης καλεί υποχρεωτι- 
κάτουλάχιστον μια φοράτις πρώτες μέρες κάθε μήνα, αλ¬ 
λά και όσες άλλες φορές κρίνει σκόπιμο τον Προϊστάμενο 
της Τεχνικής Υπηρεσίας και Διοικητικής και Οικονομικής 
Υπηρεσίας προκειμένου να ενημερωθεί για την πορεία 
των εργασιών, να συντονίσειτις εργασίες, να επιλύσειτυ- 
χόν Διοικητικά ή Τεχνικά προβλήματα και να ενημερώσει 
αυτούς για τη μελλοντική πορεία της Επιχείρησης. 

Άρθρο 6 

Αρμοδιότητες γραμματείας διοικητικού συμβουλίου και 
τμημάτων. 

Η γραμματεία του διοικητικού συμβουλίου και των τμη¬ 
μάτων επιμελείται: 

1. Δακτυλογράφηση, αναπαραγωγή, διεκπεραίωση και 
αρχειοθέτηση της προσωπικής αλληλογραφίας και των 
αποφάσεων του Προέδρου ως επίσης και των Προϊστα¬ 
μένων. Επίσης τηρεί ειδικό πρωτόκολλο και αρχείο Προέ¬ 
δρου του Δ.Σ. 

2. Της συγκεντρώσεως των αναγκαίων στοιχείων προς 


ενημέρωση του Προέδρου και των μελώντου διοικητικού 
συμβουλίου και της εν γένει προπαρασκευής των θεμά¬ 
των προς εκπλήρωση των καθηκόντων αυτών, της εν γέ- 
νει αλληλογραφίας τους και οργανώσεως της μετά των 
υπηρεσιών και κοινού επικοινωνίας αυτών. 

3. Της δακτυλογράφησης και καταχώρησης των απο¬ 
φάσεων του διοικητικού συμβουλίου σε ειδικό βιβλίο που 
αριθμείται, μονογραφείται και θεωρείται από τον Πρόε¬ 
δρο του διοικητικού συμβουλίου. Αντί ειδικού βιβλίου δύ- 
νανται να χρησιμοποιούνται φύλλα χάρτου τα οποία βι- 
βλιοδετούνται στο τέλος του οικονομικού έτους. 

4. Σε περίπτωση χρησιμοποιήσεως μαγνητοφωνικής 
συσκευής δια την μαγνητοφώνηση των πρακτικών, επιμε¬ 
λείται της μαγνητοφωνήσεως και απομαγνητοφωνήσεως 
αυτών. 

5. Της κοινοποιήσεως των αποφάσεων του διοικητικού 
συμβουλίου, ως και κάθε εργασίας σχετικής με τη συ¬ 
γκρότηση, λειτουργία κ.λπ. του διοικητικού συμβουλίου. 

6. Της προπαρασκευής των θεμάτων για την άσκηση 
των αρμοδιοτήτων του προϊσταμένου. 

7. Της συγκέντρωσης στοιχείων ή εγγράφων που πρέ¬ 
πει να υπογραφούν από τα όργανα και μεριμνά για την 
υπογραφή και διεκπεραίωση τους. 

8. Κάθε εργασίας σχετικής με την ενάσκηση των αρμο¬ 
διοτήτων του προϊσταμένου. 

9. Της διεξαγωγής κάθε υπηρεσίας που ανατίθεται από 
τον Πρόεδρο της Επιχείρησης και η οποία δεν ανήκει στην 
αρμοδιότητα των υπολοίπων υπηρεσιών. 

10. Για το χώρο των συνεδριάσεων και ότι είναι απαραί¬ 
τητο για την ομαλή διεξαγωγή των συνεδριάσεωντου ΔΣ. 

11. Της παροχής κάθε είδους γραμματειακής υποστή¬ 
ριξης των μελών του ΔΣ ή των επιτροπών που έχουν νόμι¬ 
μα συσταθεί. 

12. Της ενημέρωσης των υπολοίπων τμημάτων ή υπη¬ 
ρεσιών για ανειλημμένες αποφάσεις του ΔΣ που τους 
αφορούν. 

13. Της τήρησης αρχείου της ακίνητης περιουσίας της 
ΔΕΥΑΚ Αστυπάλαιας. 

14. Της αξιοποίησης/εκμετάλλευσηςτης ακίνητης περι¬ 
ουσίας της επιχείρησης (μισθώσεις, κατάρτιση σχετικών 
συμβάσεων κ.λ.π). 

15. Της τήρησης αρχείου κληροδοτημάτων προς τη 
ΔΕΥΑΚ Αστυπάλαιας και μέριμνα για την αξιοποίηση 
τους. 

16. Της τήρησης των διαδικασιών που σχετίζονται με τις 
δωρεές προς τη ΔΕΥΑΚ Αστυπάλαιας. 

Άρθρο 7 

Αρμοδιότητες γραφείου νομικής υποστήριξης 

1. - Παροχή υπηρεσιών νομικής υποστήριξης προς το 
ΔΣ της ΔΕΥΑΚ Αστυπάλαια για την προώθηση των επι- 
διώξεων/στόχων/συμφερόντων της Επιχείρησης (Παρί- 
σταται στις συνεδριάσεις του Διοικητικού Συμβουλίου 
όταν καλείται). 

2. - Νομική επεξεργασία και γνωμοδότηση για πράξεις 
της Δημόσιας Διοίκησης που αφορούν τη ΔΕΥΑΚ Αστυ¬ 
πάλαιας. 

3. - Νομική επεξεργασία προγραμματικών συμβάσεων 
της ΔΕΥΑΚ Αστυπάλαιας, συμβολαίων, συμβάσεων εργα¬ 
σίας και έργου, διακηρύξεων, δημοπρασιών κλπ. 

4. - Παραστάσεις σε όλα τα Δικαστήρια για υποθέσεις 
της ΔΕΥΑΚ Αστυπάλαιας. 

5. - Παραστάσεις στις Διοικητικές Αρχές για την προά¬ 
σπιση των συμφερόντων της ΔΕΥΑΚ Αστυπάλαιας. 

6. - Συντήρηση της αναγκαίας υποδομής του Γραφείου 
για να ανταποκριθεί στις προηγούμενες δραστηριότητες. 
(Συγκέντρωση νόμων, διαταγμάτων, γνωμοδοτήσεων, 
αποφάσεων και νομολογίας που αφορούν τα θέματα που 
απασχολούν τη ΔΕΥΑΚ Αστυπάλαιας). 

Άρθρο 8 

Διάρθρωση - Αρμοδιότητες διοικητικής και οικονομικής 
υπηρεσίας 

1. Η διάρθρωση της Διοικητικής και Οικονομικής Υπη¬ 
ρεσίας είναι η εξής: 

Α. Τμήμα διοικητικό και εξυπηρέτησης πελατών που 
απαρτίζεται από τα κάτωθι γραφεία: 
α. Γ ραφείο διοικήσεως 
β. Γ ραφείο εσόδων 

Β. Τμήμα Οικονομικό που απαρτίζεται από τα κάτωθι 
γραφεία: 
α. Λογιστήριο 
β. Ταμείο 

γ. Γ ραφείο Αποθηκών 

Α. Τμήμα Διοικητικό και εξυπηρέτησης πελατών 
α. Στο γραφείο διοικήσεως, 

1. Η συγκέντρωση των διατάξεων της νομοθεσίας και η 
κανονική εφαρμογή των γενικών ρυθμίσεων της Πολιτεί¬ 
ας στα θέματα προσωπικού, οποιοσδήποτε σχέσης εργα¬ 
σίας. 

2. Η διαχείριση των διαδικασιών που αφορούν την πρό¬ 
σληψη, απόλυση, προαγωγή, παραίτηση, τοποθέτηση, 
απόσπαση, μετάταξη κ.λπ. του προσωπικού της ΔΕΥΑΚ 
Αστυπάλαιας με οποιαδήποτε σχέση εργασίας, σύμφωνα 
με τις ισχύουσες διατάξεις. 

3. Η μελέτη της πολιτικής του προσωπικού. 

4. Η διαχείριση των διαδικασιών ελέγχου παρουσίας, 
παροχής αδειών, αξιολόγησης και άσκησης πειθαρχικού 
δικαίου στο προσωπικό της ΔΕΥΑΚ Αστυπάλαιας, με 
οποιαδήποτε σχέση εργασίας, σύμφωνα με τις εκάστοτε 
ισχύουσες διατάξεις. 

5. Η τήρηση των διαδικασιών συγκέντρωσης, καταγρα¬ 
φής των πληροφοριών που έχουν σχέση με τον καθορι¬ 
σμό των κάθε φύσης αμοιβών και παροχών προς το προ¬ 
σωπικό οποιοσδήποτε εργασιακής σχέσης της ΔΕΥΑΚ 
Αστυπάλαιας. 

6. Οι αποδοχές, χορήγηση επιδομάτων, οδοιπορικά 
έξοδα κ.λπ. του προσωπικού. 

7. Η υπερωριακή απασχόληση και αμοιβή, υγειονομική 
περίθαλψη και νοσηλεία του προσωπικού. 

8. Η παροχή κάθε είδους πληροφοριών, προφορικών ή 
γραπτών (βεβαιώσεις κ.λπ.) προς το προσωπικό της ΔΕΥ- 
ΑΚ Αστυπάλαιας που αφορούν την υπηρεσιακή του κατά¬ 
σταση. 

9. Η παρακολούθηση των μεταβολών της οργανωτικής 
κατάστασης και στελέχωσης των υπηρεσιών της ΔΕΥΑΚ 
Αστυπάλαιας. Παρακολούθηση της κατανομής των θέσε¬ 
ων εργασίας στις επιμέρους υπηρεσίες της ΔΕΥΑΚ Αστυ¬ 
πάλαιας. 

10. Η διακίνηση της εισερχόμενης αλληλογραφίας και η 
τήρηση πρωτοκόλλου αλληλογραφίας, 


11. Η διεκπεραίωση της εξερχόμενης αλληλογραφίας, 

12. Κάθε εργασίας που ήθελε ανατεθεί σε αυτό από το 
διευθυντή και προϊστάμενο της υπηρεσίας. 

13. Η οργάνωση, ταξινόμηση, τήρηση, κ.λπ. του αρχεί¬ 
ου του τμήματος. 

14. Η κατάρτιση με την βοήθεια και των υπόλοιπων γρα¬ 
φείων, τμημάτων και υπηρεσιών της επιχείρησης, του 
ενημερωτικού τεύχους που ορίζει το άρθρο 19 του Ν. 
1069/80. 

β. Στο Γ ραφείο Εσόδων 

• Συγκέντρωση στοιχείων για την εξακρίβωση των υπό¬ 
χρεων και του ύψους των χρηματικών υποχρεώσεων 
προς τη ΔΕΥΑΚ Αστυπάλαιας των φυσικών προσώπων ή 
των κάθε είδους επιχειρήσεων της περιοχής. 

• Δημιουργία και τήρηση αρχείων υπόχρεων για την κα¬ 
ταβολή των επιμέρους ποσών που αποτελούν τακτικά 
έσοδα της ΔΕΥΑΚ Αστυπάλαιας. 

• Επεξεργασία στοιχείων και περιοδικοί υπολογισμοί 
του ύψους των οφειλομένων ποσών κατά κατηγορία προ¬ 
σόδου και υπόχρεο. 

• Κατάρτιση βεβαιωτικών καταλόγων υπόχρεων και 
αντιστοίχων οφειλομένων ποσών κατά κατηγορία προσό¬ 
δου. 

• Μέριμνα για την ενημέρωση των υπόχρεων για την κα¬ 
ταβολή των προηγουμένων οφειλομένων ποσών και μέρι¬ 
μνα για την τήρηση των διαδικασιών που ισχύουν για τις 
προσφυγές των υπόχρεων όταν αμφισβητούν το ύψος 
των οφειλομένων ποσών. 

• Οριστικοποίηση των βεβαιωτικών καταλόγων μετά 
την ολοκλήρωση των διαδικασιών των τυχόν προσφυγών 
για την εκτέλεση των αντίστοιχων εισπράξεων. 

• Τήρηση των αντίστοιχων διαδικασιών και έκδοση βε¬ 
βαιώσεων/αδειών που σχετίζονται με την είσπραξη δια¬ 
φόρων τελών, δικαιωμάτων ή εισφορών. 

Β. Τμήμα οικονομικό 

α. Στο Λογιστήριο 

1. Προϋπολογισμοί - Απολογισμοί - Οικονομική παρα¬ 
κολούθηση 

• Συγκέντρωση στοιχείων, διερεύνηση αναγκών και κα¬ 
τάρτιση των μεσοπρόθεσμων και ετήσιων προϋπολογι¬ 
σμών δαπανών λειτουργίας των υπηρεσιών της ΔΕΥΑΚ 
Αστυπάλαιας και των αντίστοιχων προϋπολογισμών εσό¬ 
δων της Επιχείρησης. 

• Παρακολούθηση της εξέλιξης των προηγούμενων 
προϋπολογισμών και τήρηση των σχετικών διαδικασιών 
και αρχείων. Εξαγωγή των αποκλίσεων μεταξύ των προϋ- 
πολογισθέντων και απολογιστικών μεγεθών. Ερμηνεία 
των αποκλίσεων και εισήγηση διορθωτικών ενεργειών. 

• Σύνταξη των ετήσιων οικονομικών απολογισμών της 
ΔΕΥΑΚ Αστυπάλαιας σε συνεργασία με το Ταμείο. 

• Συνεργασία με τις άλλες διοικητικές ενότητες για την 
τήρηση διαδικασιών αμφίδρομης ενημέρωσης και ροής 
των οικονομικών πληροφοριών που σχετίζονται με την 
εκτέλεση του προϋπολογισμού της κάθε Διοικητικής ενό¬ 
τητας και με τις αναθεωρήσεις του. 

• Σύνταξη και υποβολή στο Δ.Σ., περιοδικών οικονομι¬ 
κών απολογιστικών στοιχείων, σύμφωνα με το σύστημα 
οικονομικής πληροφόρησης που εφαρμόζει η ΔΕΥΑΚ 
Αστυπάλαιας. 

2. Διαχείριση Δαπανών 

• Παραλαβή των κάθε φύσης παραστατικών που απαι- 

τούνται κατά περίπτωση για την πληρωμή οφειλών της 
Επιχείρησης στους αντίστοιχους δικαιούχους. 

• Έλεγχος των προηγουμένων παραστατικών, έλεγχος 
της επάρκειας της αντίστοιχης πίστωσης του Προϋπολο¬ 
γισμού της ΔΕΥΑΚ Αστυπάλαιας και έκδοση χρηματικών 
ενταλμάτων πληρωμής. Αποστολή των ενταλμάτων στο 
Ταμείο για τη διενέργεια των πληρωμών. 

• Οικονομική διαχείριση και λογιστική παρακολούθηση 
των προγραμμάτων της Ευρωπαϊκής Ένωσης που συμ¬ 
μετέχει η ΔΕΥΑΚ Αστυπάλαιας. 

• Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος της επιχείρησης 
(Καθολικό Εξόδων, Ημερολόγιο Εξόδων κ.λπ.). 

• Παροχή κάθε είδους στοιχείων (π.χ. ετήσιος οικονο¬ 
μικός απολογισμός) που ζητούνται από Δημόσιες/Ελε- 
γκτικές υπηρεσίες σύμφωνα με τις διαδικασίες που ισχύ¬ 
ουν εκάστοτε. 

3. Λειτουργίες Μισθοδοσίας 

• Συγκέντρωση στοιχείων μεταβολών του προσωπικού 
ή αντίστοιχων καταβληθέντων παροχών ή καταλογισθέ- 
ντων ποσών προς το προσωπικό της ΔΕΥΑΚ Αστυπάλαι¬ 
ας, με οποιαδήποτε εργασιακή σχέση, που αντιστοιχούν 
και έχουν επίδραση στην καταβολή των αμοιβών τους. 

• Ενημέρωση των μηχανογραφικών αρχείων του προ¬ 
σωπικού με τα προηγούμενα στοιχεία και την εξαγωγή 
των περιοδικών μισθολογικών καταστάσεων πληρωμής 
κάθε είδους αμοιβής προς το προσωπικό της επιχείρη¬ 
σης. 

• Έλεγχος των προηγούμενων καταστάσεων και έγκαι¬ 
ρη διαβίβαση ενός αντίγραφου στο Ταμείο για πληρωμές. 

• Τήρηση αρχείου καταβληθέντων αμοιβών στο προ¬ 
σωπικό της ΔΕΥΑΚ Αστυπάλαιας και έκδοση των αντί¬ 
στοιχων βεβαιώσεων αποδοχών. 

• Φροντίδα για την ασφάλιση του προσωπικού της ΔΕΥ- 
ΑΚ Αστυπάλαιας στους οικείους ασφαλιστικούς φορείς 
(π.χ. ΙΚΑ κ.τ.λ.) και έγκαιρη απόδοση ασφαλιστικών ει¬ 
σφορών, φόρων και λοιπών υπέρ τρίτων εισπράξεων. 

• Παρακολούθηση της απόδοσηςτων ασφαλιστικών ει¬ 
σφορών στους ασφαλιστικούς φορείς, τακτοποίηση των 
ενσήμωντων ασφαλισμένων στο ΙΚΑ. 

β. Στο Ταμείο 

• Διαμόρφωση και παρακολούθηση των ταμειακών 
προγραμμάτων της επιχείρησης με τη συνεχή παρακο¬ 
λούθηση των υποχρεώσεων και των αναμενόμενων ει¬ 
σπράξεων. 

• Παραλαβή των χρηματικών ενταλμάτων πληρωμών 
και διενέργεια των πληρωμών προς τους δικαιούχους με¬ 
τά από έλεγχο των τυχόν επιπρόσθετων δικαιολογητικών 
που ορίζει ο νόμος και ο κανονισμός της επιχείρησης ότι 
πρέπει να προσκομίζουν οι δικαιούχοι (π.χ. φορολογική 
ενημερότητα στην περίπτωση των Εταιρειών). 

• Καταγραφή των διενεργούμενών πληρωμών σύμφω¬ 
να με τις ισχύουσες διαδικασίες. 

• Μέριμνα για την απόδοση των κάθε φύσης κρατήσε¬ 
ων υπέρ τρίτων που αντιστοιχούν στα επιμέρους εντάλ¬ 
ματα πληρωμής. 

• Διενέργεια εισπράξεων αντίστοιχων οφειλών προς τη 
ΔΕΥΑΚ Αστυπάλαιας. Έκδοση αντίστοιχων γραμματίων 
εισπράξεως και σχετική ενημέρωση του περιοδικού αρ¬ 
χείου οφειλετών κατά οφειλέτη. 


• Παρακολούθηση της πραγματοποίησης των υποχρε¬ 
ώσεων των οφειλετών προς τη ΔΕΥΑΚ Αστυπάλαιας και 
ενημέρωση του Λογιστηρίου για τις καθυστερούμενες 
οφειλές. 

• Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

• Παραλαβή των βεβαιωτικών καταλόγων των υπόχρε¬ 
ων και των αντίστοιχων οφειλομένων στη ΔΕΥΑΚ Αστυπά¬ 
λαιας ποσών κατά κατηγορία προσόδου. Έκδοση και μέ¬ 
ριμνα για την κοινοποίηση ατομικών ή ειδικών προσκλή¬ 
σεων προς τους οφειλέτες της επιχείρησης. 

• Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
ανά κατηγορία προσόδου. 

• Τήρηση των διαδικασιών, αρχείων και γενικά λογα- 
ριασμώντου λογιστικού συστήματος της ΔΕΥΑΚ Αστυπά¬ 
λαιας που αφορούν τα εισπρακτέα και τα πραγματοποιη- 
θέντα έσοδα της ΔΕΥΑΚ Αστυπάλαιας, σύμφωνα με τις 
ισχύουσες διαδικασίες. 

• Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

• Τήρηση φυσικού ταμείου στα γραφεία της ΔΕΥΑΚ 
Αστυπάλαιας. Διενέργεια χρηματικών δοσοληψιών με τις 
Τράπεζες. 

• Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος της ΔΕΥΑΚ Αστυ¬ 
πάλαιας. Παροχή κάθε είδους στοιχείων που ζητούνται 
από Δημόσιες/Ελεγκτικές υπηρεσίες σύμφωνα με τις δια¬ 
δικασίες που ισχύουν εκάστοτε. 

γ. Στο Γραφείο Αποθηκών 

• Διαχείριση προμηθειών κάθε φύσης υλικού που απαι¬ 
τείται για την εκτέλεση τεχνικών έργων, επισκευών ή συ¬ 
ντηρήσεων σύμφωνα με το αντικείμενο των υπηρεσιών 
της ΔΕΥΑΚ Αστυπάλαιας (υλικά ενσωματωμένα στα έργα, 
ανταλλακτικά, λιπαντικά, καύσιμα κ.λπ.). 

• Διαχείριση προμηθειών των μηχανημάτων, οχημά¬ 
των, συσκευών, εργαλείων, επίπλων, μηχανών γραφείου 
και λοιπών παγίων στοιχείων. 

• Διαχείριση προμηθειών υπηρεσιών που παρέχονται 
από τρίτους (μισθώσεις μεταφορικών μέσων και μηχανη¬ 
μάτων, ασφαλίσεις κ.λπ.). 

• Ετοιμασία των ετησίων Προγραμμάτων Προμηθειών 
σε συνεργασία με τις λοιπές υπηρεσίες της επιχείρησης. 

• Συγκέντρωση των αιτήσεων εκδήλωσης αναγκών 
προμήθειας ειδών από τις επί μέρους διοικητικές ενότη¬ 
τες της ΔΕΥΑΚ Αστυπάλαιας. 

• Τήρηση των διαδικασιών για την έγκριση της σκοπι¬ 
μότητας κάθε προμήθειας και των διαδικασιών για την κα- 
τακύρωση των προς προμήθεια ειδών σε συγκεκριμένους 
προμηθευτές (Διακηρύξεις, διαγωνισμοί, λήψη προσφο¬ 
ρών, αξιολόγηση προσφορών, παραγγελίες ειδών κ.λπ.). 

• Παρακολούθηση της εκτέλεσης κάθε παραγγελίας 
μέχρι και της παραλαβής των παραγγελθέντων ειδών. 

• Φροντίδα για τη σύσταση και υποστήριξη της λει¬ 
τουργίας επιτροπών με μέλη από τον πολιτικό ή υπηρε¬ 
σιακό μηχανισμό της ΔΕΥΑΚ Αστυπάλαιας, που συστήνο- 
νται για την κατάρτιση προδιαγραφών, τη διενέργεια δια¬ 
γωνισμών, τη λήψη και αξιολόγηση των προσφορών, την 
παραλαβή των παραγγελλομένων ειδών (ποσοτική/ποιο- 
τική/εν λειτουργία παραλαβή οριστική παραλαβή). 

• Ετοιμασία περιοδικών απολογισμών των προγραμμά¬ 
των προμηθειών. 

• Φροντίδα για την τήρηση των διαδικασιών χαρακτη¬ 
ρισμού υλικών/εξοπλισμού ως αχρήστων ή υλικών που 
πλεονάζουν και τήρηση των διαδικασιών καταστροφής 
απομάκρυνσης ή εκποίησης των υλικών αυτών. 

• Διενέργεια ερευνών αγοράς για την τεκμηρίωση της 
διαθεσιμότητας των ειδών που ενδιαφέρουν το Δήμο και 
τη λήψη στοιχείων ημών προμήθειας. 

• Τήρηση αρχείου παγίων κινητών περιουσιακών στοι¬ 
χείων της ΔΕΥΑΚ Αστυπάλαιας (μηχανήματα, οχήματα, 
συσκευές, εξοπλισμός κλπ). Παρακολούθηση της κατα¬ 
νομής των παγίων αυτών στις επιμέρους υπηρεσίες. 

• Φροντίδα για την τήρηση των διαδικασιών παραλα¬ 
βής των κάθε είδους παγίων ή αναλωσίμων στοιχείων ή 
υλικών. Συγκέντρωση, έλεγχος των αποδεικτικών παρα¬ 
λαβής και ενημέρωσης του Ταμείου για την αντίστοιχη 
πληρωμή των προμηθευτών. 

• Τήρηση των διαδικασιών παραλαβής παγίων ή ανα¬ 
λωσίμων υλικών από την αποθήκη της ΔΕΥΑΚ Αστυπάλαι¬ 
ας και ενημέρωση των διαχειριστικών βιβλίων αποθεμά¬ 
των της Αποθήκης (κατά ποσότητα και αξία). 

• Φροντίδα για τη φύλαξη και τακτοποίηση των ειδών 
της Αποθήκης. 

• Τήρηση των διαδικασιών χορήγησης των ειδών που 
τηρούνται τα αποθέματα της Αποθήκης της ΔΕΥΑΚ Αστυ¬ 
πάλαιας στις επιμέρους υπηρεσίες. Σχετική ενημέρωση 
των διαχειριστικών βιβλίων αποθεμάτων της αποθήκης. 

• Παρακολούθηση και ενημέρωση για τις αναλώσεις 
και την ανάγκη ανανέωσης των αποθεμάτων της Αποθή¬ 
κης. 

• Λειτουργία ιδιαίτερης αποθήκης υλικών γραφείου. 

Άρθρο 9 

Διάρθρωση - Αρμοδιότητες Τεχνικής υπηρεσίας. 

Την Τεχνική υπηρεσία απαρτίζουν τα κάτωθι Τμήματα: 

Α.- Τμήμα διοικητικό, προγραμματισμού μελετών, επί¬ 
βλεψης και ελέγχου έργων 

Β.- Τμήμα εκτέλεσης έργων, λειτουργίας και συντήρη¬ 
σης δικτύων και ηλεκτρομηχανολογικών εγκαταστάσεων 

Α. Τμήμα διοικητικό, προγραμματισμού μελετών, επί¬ 
βλεψης και ελέγχου έργων με τα κάτωθι γραφεία και αρ¬ 
μοδιότητες: 

α. Γραφείο διοικητικής και λογιστικής υποστήριξης. 

1. Γραμματειακή υποστήριξη Τμημάτων 

• Παροχή γραμματειακών υπηρεσιών στο Τμήμα Τεχνι¬ 
κών Υπηρεσιών (διακίνηση εισερχομένων/εξερχόμενων 
εγγράφων, τήρηση αρχείων εγγράφων, δακτυλογράφη¬ 
ση και αναπαραγωγή κειμένων, αναπαραγωγή σχεδίων, 
παροχή γενικών πληροφοριών προς τους πολίτες κ.λπ.). 

2. Τεκμηρίωση Τεχνικών και Οικονομικών στοιχείωντων 
έργων 

• Συγκέντρωση υλικού και τήρηση τεχνικού φυσικού 
αρχείου (π.χ. σε φακέλους) των έργων σε τρία (3) επίπε¬ 
δα: 

- Προγραμματιζόμενα έργα 

- Υπό εκτέλεση έργα 

- Αποπερατωθέντα έργα 

• Στο αρχείο περιλαμβάνονται κάθε φύσης έγγραφα, 
έντυπα, αλληλογραφία, παραστατικά, μελέτες, σχέδια 


κ.λπ. που προγραμματίζει, εκτελεί ή έχει αποπερατώσει η 
επιχείρηση. 

• Τήρηση τεχνικής βιβλιοθήκης και αρχείου τεχνικής 
νομοθεσίας. Η τεχνική βιβλιοθήκη περιλαμβάνει τα φυλ¬ 
λάδια των τεχνικών χαρακτηριστικών και συντήρησης 
όλων των μηχανημάτων/οχημάτων της ΔΕΥΑΚ Αστυπά¬ 
λαιας. 

• Τήρηση τεχνικού πληροφοριακού αρχείου των έργων 
της επιχείρησης. Στο αρχείο τηρούνται κάθε είδους πο¬ 
σοτικά και τεχνικά χαρακτηριστικά των έργων που προ¬ 
γραμματίζονται, εκτελούνται ή έχουν αποπερατωθεί (π.χ. 
στοιχεία ταυτότητας έργου, στοιχεία μελετητών/αναδό- 
χων, βασικά μεγέθη του έργου, χρονοδιαγράμματα, φά- 
σεις/στάδια εκτέλεσης, αναλώσεις υλικών, αναλώσεις 
μηχανικού εξοπλισμού, αναλώσεις ανθρώπινου δυναμι¬ 
κού κ.λπ.), με τα αντίστοιχα παραστατικά/έντυπα (π.χ. 
δελτία προόδου εργασιών, πιστοποιήσεις, πληρωμές ερ¬ 
γολάβων, δελτία εργασίας προσωπικού, δελτία αγοράς 
υλικών κ.λπ.). 

• Τήρηση κοστολογικού αρχείου έργων της επιχείρη¬ 
σης. Στο αρχείο τηρούνται κάθε είδους δαπάνες και ανα¬ 
λώσεις που αντιστοιχούν στην εκτέλεση καθ’ ενός από τα 
έργα της επιχείρησης. Συνεργασία με την Οικονομική 
Υπηρεσία. 

• Τήρηση αρχείου προγραμμάτων έργων της επιχείρη¬ 
σης. 

• Τήρηση αρχείου των διατιθεμένων τεχνικών μέσων 
και ανθρώπινου δυναμικού της επιχείρησης και της χρή¬ 
σης τους στις επί μέρους δραστηριότητες και έργα της 
επιχείρησης. 

• Παροχή πληροφοριών προς τα όργανα της διοίκησης 
και τις υπόλοιπες υπηρεσίες της ΔΕΥΑΚ Αστυπάλαιας, εί¬ 
τε κατά περίπτωση (μετά από σχετική ζήτηση) είτε με συ¬ 
στηματικό τρόπο (π.χ. με περιοδικές απολογιστικές κατα¬ 
στάσεις) για την πορεία εξέλιξης των έργων της επιχείρη¬ 
σης από χρονικής, οικονομικής και κοστολογικής 
άποψης. 

• Εξαγωγή περιοδικών στατιστικών καταστάσεων που 
αφορούν την εκτέλεση των έργων καθώς και την αξιοποί¬ 
ηση των διατιθέμενων τεχνικών μέσων και του τεχνικού 
προσωπικού. 

• Παροχή γραμματειακών υπηρεσιών στην Τεχνική 
Υπηρεσία (διακίνηση εισερχομένων/εξερχόμενων εγγρά¬ 
φων, τήρηση αρχείων εγγράφων, δακτυλογράφηση και 
αναπαραγωγή κειμένων, αναπαραγωγή σχεδίων, παροχή 
γενικών πληροφοριών προς τους πολίτες κ.λπ.). 

• Χειρισμόςτου μηχανογραφικού εξοπλισμού που είναι 
αναγκαίος για την αποδοτική εκτέλεση των δραστηριοτή¬ 
των του γραφείου. 

• Παροχή γενικών πληροφοριών προς τους δημότες 
για θέματα της επιχείρησης. 

3. Σχεδιαστικές εργασίες 

• Εκτέλεση κάθε φύσης σχεδιαστικών εργασιών για τις 
ανάγκες της επιχείρησης. 

• Τήρηση αρχείου σχεδίων. 

β Γ ραφείο Τεχνικών έργων 

Το Γ ραφείο έχει την ευθύνη της μελέτης και εκτέλεσης 
έργων με αυτεπιστασία ή της επίβλεψης μελέτης/εκτέλε¬ 
σης έργων που ανατίθενται σε τρίτους και που περιλαμ¬ 
βάνουν: 

• Την κατασκευή, επισκευή και συντήρηση των δικτύων 

ύδρευσης - άρδευσης - αποχέτευσης και των εγκαταστά¬ 
σεων της ΔΕΥΑΚ Αστυπάλαιας. 

• Ηλεκτρομηχανολογικά έργα και συντήρηση Η/Μ εξο¬ 
πλισμού. 

Οι αρμοδιότητες του Γραφείου συνοψίζονται ως εξής 
για τους ακόλουθους επί μέρους τομείς: 

1. Προγραμματισμός Τεχνικών Έργων 

• Προσδιορισμός στόχων, ετήσιων και μεσοπρόθε¬ 
σμων, που αφορούν τον προγραμματισμό τεχνικής δρα¬ 
στηριότητας της ΔΕΥΑΚ Αστυπάλαιας ως προς την εκτέ¬ 
λεση νέων τεχνικών έργων στην περιοχή αρμοδιότητας 
της επιχείρησης, την εκτέλεση εργασιών συντήρησης της 
υφιστάμενης υποδομής και τις εργασίες των λοιπών το¬ 
μέων της Τεχνικής Υπηρεσίας. 

• Προγραμματισμός ετήσιος και μεσοπρόθεσμος με¬ 
λετών και κατασκευών νέων έργων και συντηρήσεων που 
αναλαμβάνει η ΔΕΥΑΚ Αστυπάλαιας και εργασιών των 
λοιπών τομέων της Τεχνικής Υπηρεσίας και καθορισμός 
των προϋποθέσεων υλοποίησής τους (χρονοδιαγράμμα¬ 
τα, τεχνικός εξοπλισμός, ανθρώπινο δυναμικό, πόροι 
κ.λπ.). 

• Συνεργασία με το Γ ραφείο Διοικητικής και λογιστικής 
υποστήριξης για την παρακολούθηση της υλοποίησης 
του προηγούμενου προγραμματισμού και τη τήρηση 
απολογιστικών και στατιστικών στοιχείων. 

2. Εκπόνηση Μελετών και Επίβλεψη εκτέλεσης έργων 

• Προσδιορισμός ετήσιων και μεσοπρόθεσμων στόχων 
εκτέλεσης νέων τεχνικών έργων στην περιοχή αρμοδιό¬ 
τητας της επιχείρησης και εκτέλεσης εργασιών συντήρη¬ 
σης της υφιστάμενης υποδομής. Προγραμματισμός ετή¬ 
σιος και μεσοπρόθεσμος μελετών και κατασκευών νέων 
έργων και συντηρήσεων που αναλαμβάνει το Γ ραφείο και 
καθορισμός προϋποθέσεων υλοποίησης (χρονοδιάγραμ¬ 
μα, τεχνικός εξοπλισμός, ανθρώπινο δυναμικό, πόροι 
κ.λπ.). 

• Εισήγηση για τη σκοπιμότητα ανάθεσης συγκεκριμέ¬ 
νων μελετών τεχνικών έργων σε τρίτους εκτός της ΔΕΥΑΚ 
Αστυπάλαιας (προμελέτες, προκαταρκτικές μελέτες, ορι¬ 
στικές μελέτες, μελέτες εφαρμογής). Κατάρτιση προδια¬ 
γραφών μελετών και τήρηση των διαδικασιών ανάθεσης 
συγκεκριμένων μελετών σε τρίτους (Σύνταξη διακηρύξε¬ 
ων, τευχών προδιαγραφών, αξιολόγηση εκδηλώσεων εν¬ 
διαφέροντος, εισήγηση σχετικών αποφάσεων, σύνταξη 
συμβάσεων κ.λπ.). 

• Παρακολούθηση της εκπόνησης μελετών τεχνικών 
έργων που ανατίθενται σε τρίτους, τήρηση των διαδικα¬ 
σιών παρακολούθησης ελέγχου και παραλαβής των με¬ 
λετών από ποιοτικής και συμβατικής άποψης. 

• Σύνταξη τεχνικών μελετών είτε για έργα που θα εκτε- 
λεσθούν με αυτεπιστασία είτε για έργα που θα ανατεθούν 
σε τρίτους, στις περιπτώσεις που αποφασίζεται η εκπό¬ 
νηση μελετών από τις υπηρεσίες της ΔΕΥΑΚ Αστυπάλαι¬ 
ας. 

• Εισήγηση για τη σκοπιμότητα ανάθεσης της κατα¬ 
σκευής τεχνικών έργων σε τρίτους. Κατάρτιση προδια¬ 
γραφών τεχνικών έργων και τήρηση των διαδικασιών ανά¬ 
θεσης έργων σε τρίτους (δημοπρατήσεις, αξιολόγηση 
προσφορών, εισήγηση σχετικών αποφάσεων, σύνταξη 
συμβάσεων κ.λπ.). 

• Επίβλεψη εκτέλεσης τεχνικών έργων που εκτελούνται 
είτε με αυτεπιστασία είτε από τρίτους. Τήρηση των διαδι¬ 


κασιών παρακολούθησης και ελέγχου εκτέλεσης και πα¬ 
ραλαβής τεχνικών έργων από ποιοτικής, ποσοτικής άπο¬ 
ψης και συμβατικής άποψης. 

• Φροντίδα για την παρακολούθηση και τήρηση της νο¬ 
μοθεσίας που έχει σχέση με την ανάθεση, παρακολούθη¬ 
ση, εκτέλεση και παραλαβή μελετών και τεχνικών έργων. 

• Κατάρτιση τεχνικών προδιαγραφών για την προμή¬ 
θεια τεχνικού εξοπλισμού, μηχανημάτων, ανταλλακτικών, 
εξαρτημάτων, υλικών, λιπαντικών κ.λπ. που χρησιμοποιεί 
η ΔΕΥΑΚ Αστυπάλαιας. Συμμετοχή στις επιτροπές αξιο¬ 
λόγησης προσφορών και στις επιτροπές παραλαβής των 
προηγουμένων ειδών. 

• Εκπόνηση μελετών που σχετίζονται με Μηχανολογι- 
κές/Ηλεκτρολογικές εγκαταστάσεις. 

• Παρακολούθηση της πορείας εξέλιξης των προγραμ¬ 
μάτων του Τμήματος και σχετική ενημέρωση της επιχεί¬ 
ρησης. 

• Παρακολούθηση των προγραμμάτων χρήσης/αξιο- 
λόγησης και της κατανομής των τεχνικών μέσων και του 
ανθρώπινου δυναμικού του Τμήματος. Εισήγηση για τη 
λήψη αποφάσεων που στοχεύουν στη βελτίωση της αξιο¬ 
ποίησης και της απόδοσης των διατιθέμενων τεχνικών μέ¬ 
σων και προσωπικού. 

• Μελέτη, εγκατάσταση, λειτουργία και συντήρηση 
αντλητικών συγκροτημάτων αποχετεύσεως, 

• Το Γ ραφείο Τεχνικών έργων είναι αρμόδιο για την τε¬ 
χνική εξακρίβωση και κατάρτιση του προϋπολογισμού 
της σχετικής δαπάνης για διακλαδώσεις και συνδέσεις με 
το δίκτυο ύδρευσης ή μετατόπισης δικτύου ύδρευσης 
ύστερα από αίτηση του πελάτη. Επίσης είναι αρμόδιο για 
τον απολογισμό του κόστους των ανωτέρω εργασιών. 

• Το Γραφείο Τεχνικών έργων είναι υπεύθυνο για τον 
εργαστηριακό έλεγχο σε εξωτερικό ειδικό συνεργείο της 
ποιότητας του νερού. 

2. Τμήμα εκτέλεσης έργων, λειτουργίας και συντήρη¬ 
σης δικτύων και ηλεκτρομηχανολογικών εγκαταστάσεων, 
με τα κάτωθι γραφεία και αρμοδιότητες. 

α. Γραφείο υποστήριξης και προγραμματισμού. 

• Συντονισμός εργασιών. 

• Καθορισμός προγραμμάτων ομάδων επιφυλακής. 

• Ρύθμιση κίνησης οχημάτων. 

• Έλεγχος ανάλωσης καυσίμων. 

• Έκδοση εντολών υλικών. 

• Τήρηση διαδικασίας παραλαβής. 

• Τήρηση αρχείου τμήματος. 

• Διοικητική υποστήριξη της επίβλεψης των έργων κα¬ 
τά τη διάρκεια εκτέλεσής τους (Συγκριτικοί πίνακες, επι¬ 
μετρήσεις, λογαριασμοί κ.λπ.). 

β. Συνεργείο εκτέλεσης έργων συντήρησης και λει¬ 
τουργίας δικτύων ύδρευσης και υδρομέτρων. 

• Εκτέλεση έργων δι’αυτεπιστασίας. 

• Εκτέλεση εργασιών αντικατάστασης και επέκτασης 
δικτύων 

• Εκτέλεση νέων εργασιών συντήρησης και επισκευής 
αντιστοίχων βλαβών. 

• Εκτέλεση νέων συνδέσεων υδροληψίας, αποχέτευ¬ 
σης, άρδευσης 

• Έλεγχος και επισκευή υδρομέτρων. 

• Τήρηση ημερολογίου εργασιών. 

• Εκτέλεση εργασιών αντικατάστασης αντλητικών συ¬ 
γκροτημάτων. 

• Εκτέλεση εργασιών αντικατάστασης και επέκτασης 
ηλεκτρομηχανολογικών εγκαταστάσεων. 

• Εκτέλεση εργασιών συντήρησης και επισκευής ηλε- 
κτρομηχανολογικών εγκαταστάσεων. 

Άρθρο 10 

Κανονισμοί λειτουργίας των υπηρεσιών της ΔΕΥΑΚ 
Αστυπάλαιας 

Οι προηγούμενες αρμοδιότητες των επί μέρους υπηρε¬ 
σιών και των Προϊσταμένων τους θεωρούνται ως η γενική 
περιγραφή του ρόλου τους και αποτελούντο βασικόπλαί¬ 
σιο λειτουργίας τους. Λεπτομερέστερες περιγραφές αρ¬ 
μοδιοτήτων μπορούν να γίνουν με τη σύνταξη κανονι¬ 
σμών ή εγκυκλίων λειτουργίας των διοικητικών μονάδων. 

Ο λεπτομερής τρόπος λειτουργίας της κάθε υπηρε¬ 
σίας, η διάρθρωση των Τμημάτων σε Γραφεία, οι αρμο¬ 
διότητες των υπεύθυνων Γραφείων και οι θέσεις εργα¬ 
σίας κάθε Γ ραφείου, η ανάθεση καθηκόντων και περιγρα¬ 
φές καθηκόντων των υπαλλήλων καθώς και οποιαδήποτε 
άλλη εσωτερική διαδικασία διοίκησης ή λειτουργίας της 
ΔΕΥΑΚ Αστυπάλαιας, ορίζονται με αποφάσεις του Προέ¬ 
δρου ή καθορίζονται με ειδικούς κανονισμούς λειτουρ¬ 
γίας που συντάσσονται με απόφαση του Προέδρου μετά 
από εισήγηση των αρμοδίων προϊσταμένων. 

ΚΕΦΑΛΑΙΟ Γ 

Προσωπικό της επιχείρησης - Θέσεις - Αποδοχές 
προσωπικού 
Μισθολογική Εξέλιξη 

Άρθρο 11 

Προσωπικό της Επιχείρησης 

1. Το προσωπικό της επιχείρησης διακρίνεται σε τακτι¬ 
κό και έκτακτο. 

Τακτικό προσωπικό είναι αυτό που κατέχει θέσεις εργα¬ 
σίας οι οποίες προβλέπονται στο άρθρο 12 του παρόντος 
Οργανισμού Εσωτερικής Υπηρεσίας και συνδέεται με την 
επιχείρηση με σχέση εργασίας ιδιωτικού δικαίου αορί¬ 
στου χρόνου. 

Έκτακτο προσωπικό είναι αυτό που προσλαμβάνεται 
από την ΔΕΥΑΚ Αστυπάλαιας για την κάλυψη εκτάκτων 
και παροδικών αναγκών ή για την κάλυψη παγίων ανα¬ 
γκών που για λόγους οικονομικούς ή άλλους είναι περισ¬ 
σότερο συμφέρον στην ΔΕΥΑΚ Αστυπάλαιας να καλύπτει 
τις ανάγκες αυτές με προσωπικό που συνδέεται με αυτήν 
με σχέση εργασίας ιδιωτικού δικαίου ορισμένου χρόνου ή 
σύμβαση ορισμένου έργου. 

2. Κάθε εργαζόμενος που ανήκει στο τακτικό προσωπι¬ 
κό, κατέχει μια συγκεκριμένη θέση εργασίας, ο τίτλος της 
οποίας αντιστοιχεί κατά το δυνατόν στο πραγματικό της 
περιεχόμενο. Η ανάληψη της ευθύνης από έναν εργαζό¬ 
μενο περισσοτέρων από μιας θέσεις εργασίας, γίνεται 
εάν κριθεί αυτό σκόπιμο με απόφαση του Προϊσραμένου, 
εγγράφως κοινοποιημένη εις αυτόν. 

3. Οι θέσεις εργασίας που αναφέρονται στο επόμενο 
άρθρο του παρόντος Οργανισμού Εσωτερικής Υπηρε¬ 
σίας δεν είναι απαραίτητο να καλύπτονται όλες. Η στελέ- 
χωση τους εξαρτάται από τις δραστηριότητες της επιχεί¬ 
ρησης. Η σύνταξη του Οργανισμού Εσωτερικής Υπηρε¬ 
σίας έγινε ώστε να καλύπτει την μελλοντική ανάπτυξη της 
Εταιρείας. 


Άρθρο 12 

Τακτικό Προσωπικό 

Οι θέσεις προσωπικού κατανέμονται στις υπηρεσίες 
της Επιχείρησης ως ακολούθως: 

1. Οικονομική και Διοικητική Υπηρεσία 

Προβλέπονται οι ακόλουθες θέσεις: 

• Ένας (1) Προϊστάμενος, Διοικητικός Διευθυντής ΠΕΙ 
ή ΤΕ17 Διοκητικού Λογιστικού. 

• Ένας (1) Διοικητικός υπάλληλος κλάδου ΔΕ, ο οποίος 
θα εκτελεί και χρέη εισπράκτορα. 

2. Τεχνική Υπηρεσία 

Προβλέπονται οι ακόλουθες θέσεις: 

• Ένας (1) Προϊστάμενος, Ηλεκτρολόγος Μηχανολό¬ 
γος κλάδου ΠΕ ή κλάδου ΤΕ. 

• Δύο (2) υδραυλικοί κλάδου ΔΕ 30 

• Ένας (1) καταμετρητής κλάδου ΥΕ 16 

3. Γ ραφείο νομικής υποστήριξης 

Προβλέπονται οι ακόλουθες θέσεις: 

• Ένας (1) δικηγόρος. 

4. Γ ραφείο καθαριότητας 

Προβλέπονται οι ακόλουθες θέσεις: 

• Δύο (2) οδηγοί καθαριότητας κλάδου ΔΕ 

• Τρεις (3) εργάτες καθαριότητας κλάδου ΥΕ 

• Ένας (1) Αποθηκάριος κλάδου ΥΕ 

Άρθρο 13 
Τρόπος Αμοιβής 

1. Το προσωπικό της ΔΕΥΑΚ Αστυπάλαιας αμείβεται 
σύμφωνα με τους όρους αμοιβής και εργασίας των εργα¬ 
ζόμενων στις Δημοτικές Επιχειρήσεις Ύδρευσης - Αποχέ¬ 
τευσης του Ν. 1069/80 όλης της χώρας και το οποίο ανή¬ 
κει στην Πανελλήνια Ομοσπονδία (ή αν δεν ανήκει με την 
Ε.Σ.Σ.Ε.), όπως αυτές ισχύουν σήμερα (25/1997 απόφαση 
για τους όρους αμοιβής και εργασίας στις ΔΕΥΑΚ) και 
όπως στο μέλλον συμπληρωθούν ή τροποποιηθούν. Επί¬ 
σης μπορεί να καθορίζεται η αμοιβή του προσωπικού της 
ΔΕΥΑΚ Αστυπάλαιας μεΣ.Σ.Ε. μεταξύ του Δ.Σ. και των ερ¬ 
γαζομένων. 

2. Το προσωπικό κατατάσσεται σύμφωνα με την ανωτέ¬ 
ρω Σ.Σ.Ε. σε 24 Μ.Κ. με διαφορετικό εισαγωγικό κλιμάκιο 
για κάθε κατηγορία και λαμβάνει επιδόματα χρόνου υπη¬ 
ρεσίας, γάμου, τέκνων, ξένης γλώσσας, τεχνικό επίδομα, 
μεταπτυχιακών σπουδών, ανθυγιεινό, υπολογιστών, ειδι¬ 
κών συνθηκών, διαχειριστικών λαθών, προϋπολογισμού - 
ισολογισμού. 

3. Στους εργαζόμενους χορηγούνται άδειες, παροχές 
σε είδος και γενικά ότι αναφέρεται στην ανωτέρω Σ.Σ.Ε. 
των Δ.Ε.Υ.Α. 

4. Το προσωπικό που μπορεί να αποσπαστεί ή να μετα¬ 
ταχθεί από το Δήμο Αστυπάλαιας θα αμείβεται και θα διέ- 
πεται για όλες τις υπηρεσιακές - μισθολογικές- συνταξιο- 
δοτικές και άλλες διατάξεις από τις εκάστοτε ειδικές δια¬ 
τάξεις για το μόνιμο προσωπικό των Ο.Τ.Α. 

5. Η αμοιβή του Προϊσταμένου, καθορίζεται με ιδιαίτε¬ 
ρη απόφαση του Δ.Σ. της Επιχείρησης, η οποία αναπρο¬ 
σαρμόζεται κατ’ έτος. 

6. Εκτός από την παραπάνω αμοιβή, καμία άλλη δεν θα 
καταβάλλεται στον Προϊστάμενο (υπερωριακή απασχό¬ 
ληση, επιφυλακή, επιδόματα κ.λπ.). 

Άρθρο 14 

Επίδομα ευδόκιμης υπηρεσίας 

Το επίδομα ευδόκιμης υπηρεσίας καθορίζεται σε 5% επί 
του βασικού μισθού ή ημερομισθίου και χορηγείται σε κά¬ 
θε εργαζόμενο για όσο διάστημα έχει κριθεί "ευδόκιμος" 
σύμφωνα με το άρθρο 28. 

Άρθρο 15 

Αποζημίωση προσωπικού για εκτέλεση ειδικών 
υπηρεσιών 

1. Το προσωπικό που κινείται, μετά από έγκριση των 
προϊστάμενων των τμημάτων και υπηρεσιών της επιχεί¬ 
ρησης, με δικό του μεταφορικό μέσο, για την εκτέλεση 
της υπηρεσίας του, χορηγείται αποζημίωση τόση που να 
καλύπτει τουλάχιστον την στοιχειώδη δαπάνη καυσίμων. 

Ο τρόπος αποζημίωσης καθορίζεται με απόφαση του 
Διοικητικού Συμβουλίου, η οποία αναπροσαρμόζεται κατ’ 
έτος κατόπιν απόφασης του Δ.Σ. 

2. Η αποζημίωση κατ’ οίκο επιφυλακής, ορίζεται στο 
1/600 του μικτού βασικού μισθού κάθε κατηγορίας ανά 
ώρα επιφυλακής. 

Άρθρο 16 
Ειδικές Παροχές 

Στο τακτικό προσωπικό που εργάζεται κάτω από εξαι¬ 
ρετικά δυσμενείς συνθήκες, κατά την κρίση του Προέ¬ 
δρου, χορηγείται κατά περίπτωση ο κατάλληλος εξοπλι¬ 
σμός που είναι απαραίτητος για την προστασία του. 

ΚΕΦΑΛΑΙΟ Δ' 

Τρόπος προσλήψεως προσωπικού προς πλήρωση 
θέσεων 

ΤΜΗΜΑΑ 

Υπηρεσιακή Κατάσταση 
Άρθρο 17 

Διαδικασία πληρώσεως θέσεων 

1. - Η πλήρωση των κενών και κενουμένων εκάστοτε θέ¬ 
σεων ενεργείται ύστερα από απόφαση του διοικητικού 
συμβουλίου της επιχειρήσεως κρίνοντος για την ανάγκη 
της πληρώσεως αυτών. 

2. - Η πρόσληψη του προσωπικού αορίστου ή ορισμένου 
χρόνου προς πλήρωση των ανωτέρω θέσεων και η υπη¬ 
ρεσιακή κατάσταση των προσλαμβανομένων διέπεται 
από τις διατάξεις του παρόντος κεφαλαίου. 

ΤΜΗΜΑ Β' 

Προϋποθέσεις και διαδικασία προσλήψεως 
Άρθρο 18 

Προσόντα προσλήψεως 

1. - Για την πλήρωση των θέσεων του άρθρου 12 του πα¬ 
ρόντος απαιτούνται τα εκάστοτε για τους μονίμους δημο¬ 
τικούς υπαλλήλους προβλεπόμενα γενικά προσόντα διο¬ 
ρισμού πληντου ανωτάτου και κατωτάτου ορίου ηλικίας. 

2. - Τα προσόντα του ανωτέρου προσωπικού είναι αυτά 
που έχουν καθοριστεί με τα Προεδρικά Διατάγματα 
37α/1987 (ΦΕΚ 11/4.2.1987 τεύχος Α') και 22/1990 (ΦΕΚ 
7/22.1.1990 τεύχος Α') 

Τα προσόντα αυτά θα αναφέρονται στην απόφαση του 
Διοικητικού Συμβουλίου για προκήρυξη των αντιστοίχων 


θέσεων, στην οποία θα αναφέρονται επίσης ο αριθμός 
των θέσεων κατά ειδικότητα του προσωπικού που θα προ- 
σληφθεί και θα βεβαιώνεται ότι στον προϋπολογισμό της 
ΔΕΥΑΚΑ έχουν εγγράφει οι απαιτούμενες πιστώσεις για 
την κάλυψη της δαπάνης μισθοδοσίας του προσωπικού 
που θα προσληφθεί στις αντίστοιχες θέσεις. 

3. Επιπλέον σε κάθε απόφαση του Δ.Σ. της ΔΕΥΑΚΑ για 
ανακοίνωση περί πρόσληψης προσωπικού, θα μπορεί το 
Δ.Σ. με την απόφασή του να καθορίζει πρόσθετα προσό¬ 
ντα τα οποία θα αναφέρονται στην ανακοίνωση για πρό¬ 
σληψη του προσωπικού (π.χ. γνώση ξένης γλώσσας, γνώ¬ 
σεις πληροφορικής, χειρισμό Η/Υ, εμπειρία, άδεια οδήγη¬ 
σης για τους υδραυλικούς κ.λπ.). 

4. Γενικά το προσωπικό που προσλαμβάνεται από την 
Δ.Ε.Υ.Α.Α. είτε σαν τακτικό είτε σαν έκτακτο θα πρέπει: 

- Να έχει την Ελληνική Ιθαγένεια. 

- Να είναι ηλικίας τουλάχιστον 18 ετών και όχι πάνω από 
65 ετών. 

-Να έχει συμπληρώσει νόμιμα τις στρατιωτικέςτου υπο¬ 
χρεώσεις ή να έχει απαλλαγεί νόμιμα από αυτές. 

- Να μην είναι υπόδικος ή να μην έχει καταδικαστεί για 
λιποταξία, κλοπή, ληστεία, υπεξαίρεση, απάτη, εκβίαση, 
πλαστογραφία, δωροδοκία, παράβαση καθήκοντος ή άλ¬ 
λο παρεμφερές αδίκημα. 

- Να μην έχει απολυθεί για πειθαρχικό παράπτωμα από 
τη θέση του δημόσιου υπαλλήλου ή υπαλλήλων ΟΤΑ. 

- Να έχει τα τυπικά και ουσιαστικά προσόντα της ειδικό¬ 
τητας για την οποία προσλαμβάνεται. 

- Οποιαδήποτε άλλα ορίζονται με την προκήρυξη. 

Τα απαιτούμενα δικαιολογητικά που θα αποδεικνύουν 
την συνδρομή των παραπάνω προϋποθέσεων και τα 
οποία θα προσκομίζονται μαζί με την σχετική αίτηση, θα 
αναφέρονται στην προκήρυξη. 

4. Ειδικά για τον Διευθυντή (Κλάδος- Στελεχών Γενικών 
θέσεων) καθορίζονται τα παρακάτω Ειδικά προσόντα: 

Ειδικάπροσόντα: Πτυχίο (ή Δίπλωμα) ανωτάτης σχολής 
του εσωτερικού ή εξωτερικού (με αναγνωρισμένο πτυχίο 
(ή δίπλωμα) από το Ελληνικό Δημόσιο) με μια από τις ακό¬ 
λουθες ειδικότητες: 

- πολιτικός μηχανικός 

- χημικός μηχανικός 

- οικονομολόγος 

Άρθρο 19 

Τ ρόπος πλήρωσης των θέσεων 

Α. Τακτικό Προσωπικό 

1. Ο Διευθυντής ορίζεται από το Δ.Σ. μετά από εισήγη¬ 
ση του Προέδρου του διοικητικού Συμβουλίου σύμφωνα 
με τη παράγραφο 2 του άρθρου 5 του Ν. 1069/80 «Περί κι¬ 
νήτρων δια την ίδρυσιν Επιχειρήσεων Υδρεύσεως και 
Αποχετεύσεως». 

2. Η πρόσληψη του λοιπού τακτικού προσωπικού θα γί¬ 
νεται από την ΔΕΥΑΚΑ σύμφωνα με τις εκάστοτε ισχύου- 
σες διατάξεις περί προσλήψεων στις δημοτικές επιχειρή¬ 
σεις ύδρευσης αποχέτευσης. 

Β. Έκτακτο Προσωπικό 

Β1. Με σύμβαση ορισμένου χρόνου. 

1. Η πρόσληψη έκτακτου προσωπικού γίνεται μετά από 
εισήγηση του Διευθυντή της ΔΕΥΑΚΑ και σχετική απόφα¬ 
ση του Δ.Σ. της ΔΕΥΑΚΑ για την κάλυψη εποχιακών ανα¬ 
γκών. 

2. Η πρόσληψη θα γίνεται σύμφωνα με την ισχύουσα νο¬ 
μοθεσία περί προσλήψεων εποχιακών υπαλλήλων σε δη¬ 
μοτικές επιχειρήσεις. 

3. Ο αριθμός των θέσεων, η διάρκεια της σύμβασης, τα 
προσόντα πρόσληψης, οι αποδοχές, και η σχέση εργα¬ 
σίας αποφασίζονται από το Δ.Σ. 

Β2. Με σύμβαση έργου 

1. Επειδή, οι δημοτικές επιχειρήσεις δεν υπάγονται 
στους φορείς του δημόσιου τομέα δεν εφαρμόζονται σε 
αυτές οι διατάξεις του άρθρου 6 του Ν. 2527/97 (συμβά¬ 
σεις μίσθωσης έργου). 

2. Οι ανωτέρω συμβάσεις θα συνάπτονται μετά από από¬ 
φαση του Δ.Σ. της ΔΕΥΑΚΑ στην οποία θα αναφέρεται ο 
αριθμός των προσώπων που θα απασχοληθούν στο συ¬ 
γκεκριμένο έργο που θα εκτελέσουν, το χρονικό διάστημα 
που απαιτείται για την ολική ή τμηματική παράδοση του 
έργου, τα δικαιώματα και οι υποχρεώσεις του αναδόχου. 
Αυτονόητο είναι ότι ανωτέρω συμβάσεις είναι γνήσιες και 
η εργασία των προσώπων που θα απασχοληθούν δεν είναι 
σύμβαση εξαρτημένης εργασίας ορισμένου χρόνου. 

3. Η ανωτέρω σύμβαση που καταρτίζεται συνάπτεται 
μεταξύ του αρμοδίου οργάνου της ΔΕΥΑΚΑ (Πρόεδρος) 
και του εργαζομένου (ανάδοχου). 

Οι ανωτέρω συμβάσεις ορισμένου χρόνου ή έργου λύ¬ 
ουν μετά την παρέλευση του προκαθοριζόμενου σε αυτές 
χρόνου ήτην ολοκλήρωση του συγκεκριμένου έργου, χω¬ 
ρίς την καταβολή αποζημίωσης. 

Άρθρο 20 

Πράξη προσλήψεως 

1. - Η πρόσληψη ενεργείται με απόφαση του προέδρου 
του διοικητικού συμβουλίου 

2. - Στην απόφαση περί προσλήψεως αναφέρονται όλα 
τα απαραίτητα προς τούτο στοιχεία και ειδικότερα το ονο¬ 
ματεπώνυμο του προσλαμβανομένου μετά τα τυπικά 
προσόντα αυτού το είδος της εργασίας, ο εισαγωγικός 
βαθμός των αποδοχών του ως και η αποκλειστική προθε¬ 
σμία μέσα στην οποία πρέπει να προσέλθει προς ανάλη¬ 
ψη υπηρεσίας που δεν μπορεί να υπερβαίνει την 15η μέ¬ 
ρα από της κοινοποίησης εις αυτόν της απόφασης. 

3. - Η περί προσλήψεως απόφαση κοινοποιείται στον 
προσλαμβανόμενο ή στον οριζόμενο αντιπρόσωπο αυτού 
με απόδειξη με κάθε πρόσφορο μέσο. 

4. - Η σύμβαση εργασίας μετά του αναφερομένου στην 
κατά την παράγραφο 1 απόφαση λογίζεται ότι καταρτί¬ 
στηκε από της αναλήψεως υπηρεσίας που βεβαιώνεται 
από την υπηρεσία. 

Άρθρο 21 

Ανάκληση προσλήψεως 

Η απόφαση προσλήψεως ανακαλείται αν ο προσλη- 
φθείς δεν αποδέχθηκε αυτή είτε ρητώς είτε σιωπηρώς με 
την παραμέληση της κατά την παράγραφο 2 του άρθρου 
20 προθεσμία. 

Στην περίπτωση αυτή την θέση καταλαμβάνει με από¬ 
φαση του ΔΣ ο πρώτος αναπληρωματικός από τον πίνακα 
επιτυχόντων. 

Άρθρο 22 

Δοκιμαστική υπηρεσία 

1.- Ο προσλαμβανόμενος διανύει ετήσια δοκιμαστική 
υπηρεσία κατά τη διάρκεια της οποίας δύναται να απολυ¬ 


θεί με αιτιολογημένη απόφαση του διοικητικού συμβουλί¬ 
ου για λόγους αναγόμενους στην υπηρεσία του. 

2. - Εντός μηνός από της συμπληρώσεως της δοκιμαστι¬ 
κής υπηρεσίας το διοικητικό συμβούλιο υποχρεούται να 
αποφανθεί αν ο προσληφθείς είναι κατάλληλος προς συ¬ 
νέχιση της παροχής των υπηρεσιώντου. 

3. - Ο κατάτας ανωτέρω 1 και 2 παρ. κριθείς απολυθείς 
ή ακατάλληλος προς συνέχιση της παροχής των υπηρε¬ 
σιών του απολύεται υποχρεωτικά. 

ΤΜΗΜΑΓ 

Υποχρεώσεις-Δικαιώματα 
Άρθρο 23 

Καθήκοντα- περιορισμοί- Αστική Ευθύνη 

1. - Οι εκάστοτε ισχύουσες διατάξεις για τα θεμελιώδη 
καθήκοντα τους περιορισμούς και της αστικής ευθύνης 
των δημοτικών διοικητικών υπαλλήλων εφαρμόζονται 
αναλόγως και στο προσωπικό του παρόντος κεφαλαίου 
εξαιρέσει των περί εντοπιότητος διατάξεων. 

2. - Το Διοικητικό Συμβούλιο με απόφαση του μπορεί να 
επιτρέψει σε υπάλληλο, πληντου Διευθυντού και την κα¬ 
τοχή και δεύτερης εργασίας όχι μεγαλύτερης των τεσσά¬ 
ρων ωρών ημερησίως. 

3. - Οι διατάξεις του Ν.330/1976 «περί επαγγελματικών 
σωματείων και ενώσεων και διασφαλίσεως της συνδικαλι¬ 
στικής ελευθερίας» όπως αυτές εκάστοτε τροποποιούμε¬ 
νες και συμπληρούμενες ισχύουν εφαρμόζονται και επί 
του προσωπικού της επιχειρήσεως. 

4. - Κάθε εργαζόμενος της επιχείρησης έχει υποχρέωση 
και καθήκον να εκτελείτην εργασία που του ανατίθεται με 
επιμέλεια και ευσυνειδησία, ώστε η επιχείρηση να προ¬ 
σφέρει στους δημότες υψηλής ποιότητας υπηρεσίες. Τα 
καθήκοντα του προσωπικού είναι αυτά που συνοπτικά κα¬ 
θορίζονται στον παρόντα Οργανισμό Εσωτερικής Υπηρε¬ 
σίας για κάθε εργαζόμενο και αυτά που ορίζονται από τον 
άμεσο Προϊστάμενο του καθώς και από τους ιεραρχικά 
ανώτερους Προϊσταμένους. Επίσης οτιδήποτε ορίζεται 
ειδικότερα στον Κανονισμό λειτουργίας και Διαχείρισης 
της επιχείρησης. 

5. - Το προσωπικό οφείλει να προσέρχεται στην εργασία 
του εγκαίρως σε τρόπο ώστε να βρίσκεται στη θέση του 
κατά την ώρα έναρξης της εργασίας του που ορίζεται με 
απόφαση του ΔΣ. Το προσωπικό οφείλει, εισερχόμενο για 
εργασία, να δίνει το παρών με τον τηρούμενο απάτην επι¬ 
χείρηση τρόπο. Το ίδιο μπορεί να ισχύσει και κατά την λή¬ 
ξη εργασίας με απόφαση του Διοικητικού Συμβουλίου για 
ορισμένες κατηγορίες προσωπικού. Κάθε παράλειψη δή¬ 
λωσης προσέλευσης ή αποχώρησης συνεπάγεται πει¬ 
θαρχική δίωξη του παραβάτη. Επίσης απαγορεύεται η δή¬ 
λωση προσέλευσης ή αποχώρησης από άλλο πρόσωπο. 
Η παράβαση της διάταξης αυτής επειδή περιέχει δόλο, 
εκτός των πειθαρχικών κυρώσεων, συνεπάγεται σε περί¬ 
πτωση υποτροπής και την ποινική δίωξη των παραβατών. 

6. - Η αδικαιολόγητη καθυστέρηση και η κατ’ επανάληψη 
συνεχής αυθαίρετη απουσία του εργαζομένου από την 
επιχείρηση, αποτελεί σοβαρό παράπτωμα το οποίο πλην 
της περικοπής των αντιστοίχων ημερομισθίων συνεπάγε¬ 
ται και την επιβολή των προβλεπομένων από τον παρόντα 

Οργανισμό Εσωτερικής Υπηρεσίας ποινών και την άσκη¬ 
ση κάθε νόμιμου δικαιώματος από την επιχείρηση. 

7. - Κάθε εργαζόμενος στην επιχείρηση υποχρεούται να 
αναγγέλλει εντός της αυτής ημέρας στην υπηρεσία κάθε 
κώλυμα για παροχή εργασίας ή σε περίπτωση πραγματι¬ 
κής και εξακριβωμένης αδυναμίας να ειδοποιήσει το αρ¬ 
γότερο μέχρι το μεσημέρι της επομένης ημέρας, αλλιώς 
θεωρείται ότι απούσιασε αδικαιολόγητα. Αν το κώλυμα 
οφείλεται σε ασθένεια ο εργαζόμενος οφείλει να προ¬ 
σκομίσει στο αρμόδιο γραφείο βεβαίωση ιατρού του οι¬ 
κείου ασφαλιστικού οργανισμού, στην οποία θα πιστοποι¬ 
είται η ανικανότητα για εργασία όπως και η πιθανή διάρ¬ 
κεια της ασθένειας. 

8. - Με την προϋπόθεση ότι δεν γίνεται κατάχρηση του 
διευθυντικού δικαιώματος και ανάλογα με τις ανάγκες 
που παρουσιάζονται στην επιχείρηση, ο Διευθυντής μπο¬ 
ρεί να δώσει εντολή σε οποιονδήποτε εργαζόμενο, για 
την εκτέλεση και άλλης συμπληρωματικής εργασίας προ- 
σφέροντας υπηρεσίες συναφείς με την ειδικότητα και τα 
προσόντα του. Η παραπάνω εντολή δεν έχει χρονικά πε¬ 
ριθώρια και αφήνεται στην κρίση του Διευθυντή της επι¬ 
χείρησης. Στην περίπτωση που εργαζόμενος αρνηθείτην 
εκτέλεση της παραπάνω συμπληρωματικής εργασίας 
αποφασίζει σχετικά το Διοικητικό Συμβούλιο. 

9. - Όλο το προσωπικό της επιχείρησης πρέπει να γνω- 
ρίζει τις διατάξεις του παρόντος Οργανισμού Εσωτερικής 
Υπηρεσίας, καθώς και τις οδηγίες και εγκυκλίους της επι¬ 
χείρησης, που αναφέρονται στα καθήκοντα και τις υπο¬ 
χρεώσεις του. Δεν μπορεί κανείς εργαζόμενος να επικα- 
λεσθεί άγνοια του παρόντος Οργανισμού. 

10. - Κάθε εργαζόμενος θα πρέπει να συμπεριφέρεται 
στους συναδέλφους του με ευγένεια και με πνεύμα συνα- 
δελφικής συνεργασίας για την εξυπηρέτηση των συμφε¬ 
ρόντων της επιχείρησης. Θα πρέπει να εξετάζει με προ¬ 
θυμία και να μεριμνά για την κατά το δυνατόν ταχύτερη 
ικανοποίηση των αιτημάτων των συναλλασσομένων με 
την επιχείρηση. 

Άρθρο 24 

Πειθαρχικά παραπτώματα 

1. Πειθαρχικό παράπτωμα συνιστά κάθε υπαίτια πράξη 
ή παράλειψη εργαζομένου, που αποτελεί παράβαση υπη¬ 
ρεσιακού καθήκοντος ή αντίκειται στην υπηρεσιακή τάξη 
ή είναι επιζήμια στα συμφέροντα της επιχείρησης. 

Το υπηρεσιακό καθήκον των εργαζομένων και οι υπο¬ 
χρεώσεις που απορρέουν από αυτό, προσδιορίζονται 
από: 

• Τις διατάξεις της κείμενης νομοθεσίας. 

• Τις διατάξεις του παρόντος Οργανισμού Εσωτερικής 
Υπηρεσίας. 

• Τις εντολές, εγκυκλίους και οδηγίες της επιχείρησης 
και των αρμοδίων οργάνων της. 

• Τους κανόνες ασφαλείας στην εκτέλεση εργασίας. 

• Τις τυχόν συμφωνίες μεταξύ επιχείρησης και εργαζο¬ 
μένων. 

• Την ατομική σύμβαση εργασίας μεταξύ της επιχείρη¬ 
σης και του εργαζομένου. 

• Την φύση της εργασίας κάθε ειδικότητας και θέσης 
εργασίας. 

• Τους κανόνες της επιστήμης και της τέχνης. 


• Την καλή πίστη και τον κοινωνικό σκοπό που εκτελείη 
επιχείρηση. 

Παραπτώματα που δεν προβλέπονται ρητά από τον πα¬ 
ρόντα Οργανισμό Εσωτερικής Υπηρεσίας κατατάσσονται 
σε μία από τις πλησιέστερες ανάλογες ή παρεμφερείς πε¬ 
ριπτώσεις των παραπτωμάτων που προβλέπονται στον 
παρόντα Οργανισμό και στον Νόμο. 

2. Κάθε πειθαρχικό παράπτωμα τιμωρείται ανάλογα με 
την σοβαρότητα του σύμφωνα με τις διατάξεις αυτού του 
Οργανισμού. 

3. Ενδεικτικά πειθαρχικά παραπτώματα είναι: 

• Η αναξιοπρεπής και ανάρμοστη συμπεριφορά και 
διαγωγή μέσα στην επιχείρηση ή έξω από αυτήν, τόσο 
απέναντι στους συναδέλφους όσο και απέναντι σε τρί¬ 
τους. 

• Η αδιαφορία, η αμέλεια, η ατελής εκτέλεση, η αδικαι¬ 
ολόγητη αποχή ή και η άρνηση εκτέλεσης της εργασίας 
που του έχει ανατεθεί. 

• Η φθορά από εγκατάλειψη ή κακή χρήση και η απώ¬ 
λεια αντικειμένων (υλικά, εργαλεία) που αποτελούν περι¬ 
ουσία της επιχείρησης, καθώς και η μη έγκαιρη αναφορά 
της φθοράς ή της απώλειας στους Προϊσταμένους. 

• Η αποσιώπηση πειθαρχικών παραπτωμάτων των υφι¬ 
σταμένων από τους Προϊσταμένους. 

• Η παράλειψη της άσκησης του επιβεβλημένου υπη¬ 
ρεσιακού ελέγχου. 

• Η υπεξαίρεση ή ιδιόχρηση των περιουσιακών στοιχεί¬ 
ων της επιχείρησης. 

• Η χρησιμοποίηση υπηρεσιακών πληροφοριών που 
κατέχει ο υπάλληλος για δική του ωφέλεια ή για ωφέλεια 
προσώπων που συνδέονται με αυτόν. 

• Η άμεση συμμετοχή σε δημοπρασία ανάθεσης έργου 
ή προμηθειών της επιχείρησης. 

• Η μη τήρηση του ωραρίου εργασίας που έχει ορισθεί. 

• Η χρησιμοποίηση της ιδιότητας του εργαζομένου 
στην επιχείρηση για ίδιο όφελος ή έναντι οπουδήποτε 
ανταλλάγματος, προς όφελος τρίτου, κατά παράβαση 
του υπηρεσιακού καθήκοντος, της υποχρέωσης πίστης 
προς την επιχείρηση, των χρηστών και συναλλακτικών 
ηθών. 

Άρθρο 25 

Πειθαρχικές κυρώσεις 

1. Η δίωξη και η τιμωρία κάθε πειθαρχικού παραπτώμα¬ 
τος αποτελεί υπηρεσιακό καθήκον. Κάθε πειθαρχικό πα¬ 
ράπτωμα έχει ως άμεση συνέπεια την επιβολή πειθαρχι¬ 
κής ποινής. Αρμόδια όργανα για την επιβολή ποινής είναι 
ο διευθυντής, το πρωτοβάθμιο, καθώς και το δευτερο¬ 
βάθμιο πειθαρχικό συμβούλιο της επιχείρησης. Οι πει¬ 
θαρχικές ποινές που επιβάλλονται είναι: 

• Η προφορική παρατήρηση και ή έγγραφη παρατήρη¬ 
ση. 

• Η έγγραφη επίπληξη 

• Το πρόστιμο 

• Η προσωρινή παύση. 

• Η οριστική απόλυση. 

2. Το Πρωτοβάθμιο Πειθαρχικό Συμβούλιο είναι τριμε¬ 
λές και συγκροτείται από το Πρόεδρο του ΔΣ ως Πρόε¬ 
δρο, από τον Διευθυντή της επιχείρησης και από τον 
Προϊστάμενο της υπηρεσίας που ανήκει ο εργαζόμενος, 
η περίπτωση του οποίου πρόκειται να εξεταστεί. 




4930 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Το Δευτεροβάθμιο Πειθαρχικό Συμβούλιο είναι πεντα¬ 
μελές και συγκροτείται από δύο μέλη του ΔΣ, εκ των 
οποίών το ένα προεδρεύει, από τον Διευθυντή της επιχεί¬ 
ρησης και από τον Προϊστάμενο της υπηρεσίας που ανή¬ 
κει ο εργαζόμενος, η περίπτωση του οποίου πρόκειται να 
εξεταστεί και από ένα εκπρόσωπο των εργαζομένων. 

Οι πειθαρχικές παραβάσεις του Διευθυντή τιμωρούνται 
με απόφαση του ΔΣ της επιχείρησης, ύστερα από εισή¬ 
γηση του Προέδρου της. 

3. Πριν από την επιβολή των ποινών ο Διευθυντής της 
επιχείρησης οφείλει με έγγραφο του να καλέσει τον ερ¬ 
γαζόμενο που υπέπεσε σε πειθαρχικό παράπτωμα να 
απολογηθεί εγγράφως εντός τριών (3) ημερών. Αν περά¬ 
σει η παραπάνω προθεσμία άπρακτη, τότε κρίνεται ανα¬ 
πολόγητος και του επιβάλλεται ποινή. 

Έγγραφο της επιχείρησης, το οποίο απευθύνεται σε 
οποιονδήποτε εργαζόμενο που δεν προσέρχεται ή αρνεί- 
ται να το παραλάβει, θεωρείται ότι του επιδόθηκε νόμιμα 
μόλις περάσουν πέντε (5) ημέρες από την τοιχοκόλληση 
του εγγράφου στον πίνακα ανακοινώσεων της επιχείρη¬ 
σης. Η ημέρα της τοιχοκόλλησης πρέπει να βεβαιώνεται 
στο πρωτόκολλο τοιχοκόλλησης όπου υπογράφουν τρεις 
(3) μάρτυρες υπάλληλοι της επιχείρησης ή δημότες του 
Δήμου Αστυπάλαιας. 

4. Σε περίπτωση επιβολής ποινής ο εργαζόμενος μπο¬ 
ρεί μέσα σε προθεσμία τριών (3) ημερών να προσβάλει 
την απόφαση στο αμέσως ανώτερο πειθαρχικό όργανο. 

Στην απόφαση με την οποία επιβάλλεται στον εργαζό¬ 
μενο πειθαρχική ποινή προσωρινής παύσης ή οριστικής 
απόλυσης, μπορεί να γίνει προσφυγή από τον ενδιαφε¬ 
ρόμενο στο αρμόδιο Διοικητικό Δικαστήριο μέσα στην 
προθεσμία που ορίζει ο νόμος. Στην περίπτωση αυτή ανα¬ 
στέλλεται η εκτέλεση της ποινής. 

5. Το πρόστιμο ως πειθαρχική ποινή μπορεί να φτάσει 
μέχρι το 1/5 των μηνιαίων αποδοχών του εργαζομένου. 

Η προσωρινή παύση που επιβάλλεται είναι τουλάχιστον 
δεκαπέντε (15) ημερών και μικρότερη τωντριών (3) μηνών 
χωρίς να καταβάλλονται αποδοχές. 

Σε περίπτωση συρροής επιβάλλεται η ποινή που αντι¬ 
στοιχεί στο βαρύτερο παράπτωμα. 

Για την επιμέτρηση της ποινής λαμβάνεται υπόψη η βα¬ 
ρύτητα του παραπτώματος, οι περιστάσεις που οδήγη¬ 
σαν σ’ αυτό, το ύψος της υλικής ή ηθικής βλάβης που υπέ- 
στη η επιχείρηση και η τυχόν υποτροπή ή συρροή παρα¬ 
πτωμάτων. 

6. Το πειθαρχικό παράπτωμα παραγράφεται σε ένα 
χρόνο από την ημέρα που ο Διευθυντής έλαβε γνώση τό¬ 
σο του αδικήματος όσο και του υπευθύνου. Σε κάθε περί¬ 
πτωση το αδίκημα παραγράφεται μετά από τρία (3) χρό¬ 
νια από την διάπραξη. Η άσκηση πειθαρχικής δίωξης δια¬ 
κόπτει την παραγραφή ως προς τον φερόμενο υπαίτιο. Η 
παραγραφή προγενέστερου πειθαρχικού παραπτώμα¬ 
τος αναστέλλεται για όσο χρόνο διαρκεί η πειθαρχική δια¬ 
δικασία που κινήθηκε για μεταγενέστερο παράπτωμα που 
διαπράχθηκε με σκοπό την συγκάλυψη του πρώτου. Πει¬ 
θαρχικό παράπτωμα που έχει παραγραφεί και διαπιστώ¬ 
νεται τυχαία κατ την διερεύνηση άλλου παραπτώματος, 
λαμβάνεται υπόψη ως επιβαρυντική περίπτωση στην επι¬ 
μέτρηση ποινής που τυχόν θα επιβληθεί. 

Η άσκηση ποινικής δίωξης ακόμη και στην περίπτωση 
που απαιτείται έγκληση, είναι ανεξάρτητη από την πει¬ 


θαρχική διαδικασία, το Δ.Σ. όμως σε περίπτωση ποινικής 
δίωξης μπορεί να αναστείλει την πειθαρχική διαδικασία 
μέχρι πέρατος της εκκρεμοδικίας. 

Πραγματικά γεγονότα που βεβαιώθηκαν κατά την ποινι¬ 
κή διαδικασία αξιολογούνται ελεύθερα από τα Πειθαρχι¬ 
κά Συμβούλια. 

Μέσα σε ένα χρόνο από την έκδοση αμετάκλητης κατα- 
δικαστικής απόφασης είναι δυνατή η επανάληψη της πει¬ 
θαρχικής διαδικασίας, αν πειθαρχικά είχε κριθεί ότι δεν 
έπρεπε να επιβληθεί ποινή, στην δε ποινική διαδικασία βε¬ 
βαιώθηκαν περιστατικά που δεν είχε υπόψη του το Πει¬ 
θαρχικό Συμβούλιο. 

Μέσα σε ένα χρόνο από την έκδοση αμετάκλητης αθω¬ 
ωτικής απόφασης από το ποινικό δικαστήριο, αν πειθαρ¬ 
χικά είχε επιβληθεί ποινή, είναι δυνατή η επανάληψη της 
πειθαρχικής διαδικασίας, εκτός αν η απαλλαγή οφείλεται 
σε τυπικούς λόγους. 

Οι αποφάσεις για πειθαρχικές ποινές επισυνάπτονται 
στον φάκελο του εργαζομένου και λαμβάνονται υπόψη 
στην υπηρεσιακή του εξέλιξη. 

Άρθρο 26 

Υπερωριακή απασχόληση 

1. - Η υπερωριακή απασχόληση επιτρέπεται προς αντι¬ 
μετώπιση εκτάκτων και επειγουσών αναγκών εφαρμοζο- 
μένωντωνεκάστοτε ισχυουσώνδιατάξεωντης εργατικής 
νομοθεσίας. 

2. - Η υπερωριακή απασχόληση αποφασίζεται με αιτιο¬ 
λογημένη απόφαση του διοικητικού συμβουλίου. 

Άρθρο 27 
Φύλλα Ποιότητας 

1. - Για όλους που ανήκουν στο τακτικό ή έκτακτο προ¬ 
σωπικό της Επιχείρησης τηρείται φύλλο ποιότητας. Αυτό 
συντάσσεται κατά τον Ιανουάριο και αφορά τη δραστη¬ 
ριότητα του εργαζομένου για το χρόνο που πέρασε. 

2. - Το φύλλο ποιότητας συντάσσεται από τον άμεσο 
Προϊστάμενο του εργαζομένου, οι δε ανώτεροι Προϊστά¬ 
μενοι διατυπώνουν πάνω σ’ αυτό τις κρίσεις τους συμφω- 
νούντες ή διαφωνούντες αιτιολογημένα προς τον άμεσο 
υφιστάμενο τους. Τα φύλλα ποιότητας τηρούνται στο 
τμήμα Διοικήσεως. 

3. - Τα φύλλα ποιότητας θα περιέχουν συνοπτικά την 
προσωπικότητα και το ήθος του υπαλλήλου σε σχέση με 
την εργασία του, τις γνώσεις του πάνω στην ειδικότητα 
της εργασίας του, τηντιμιότητα, επιμέλεια, ευσυνειδησία 
και επάρκεια στην εκτέλεση της εργασίας του, την συ¬ 
μπεριφορά προς τους ανωτέρους, τους ομοιόβαθμους, 
τους κατωτέρους του και στο κοινό γενικά. Αυτοί που θα 
συντάσσουντα φύλλα ποιότητας η αξιολόγηση τους πρέ¬ 
πει να είναι πάνω από προσωπικές συμπάθειες ή αντιπά¬ 
θειες και οι προτάσεις τους αρκετά αιτιολογημένες. 

4. - Σε περίπτωση που η πρόταση και η βαθμολόγηση εί¬ 
ναι η ίδια μετου περασμένου χρόνου, η αναγραφή των πα¬ 
ραπάνω στοιχείων είναι υποχρεωτική και δεν επιτρέπεται 
απλή παραπομπή σε προηγούμενες κρίσεις. 

Άρθρο 28 

Χαρακτηρισμός των εργαζομένων 

1.- Οι εργαζόμενοι από πλευράς υπηρεσιακής ικανότη¬ 
τας τους χαρακτηρίζονται με τις λέξεις: «Εξαίρετος», 

«Λίαν Καλώς», «Καλός», «Μέτριος» και «Ανεπαρκής». 

• «ΕΞΑΙΡΕΤΟΣ» χαρακτηρίζεται εκείνος του οποίου το 
ήθος και η απόδοση στην εργασία του είναι άψογη και σε 
ανώτατο βαθμό. 

• «ΛΙΑΝ ΚΑΛΩΣ» χαρακτηρίζεται εκείνος του οποίου το 
ήθος είναι άψογο και σε βαθμό ανώτερο του μέσου όρου 
και με προσπάθεια βελτίωσης του. 

• «ΚΑΛΟΣ» χαρακτηρίζεται εκείνος του οποίου το ήθος 
είναι άψογο και σε βαθμό ίσο με του μέσου όρου του όλου 
προσωπικού. 

• «ΜΕΤΡΙΟΣ» χαρακτηρίζεται εκείνος του οποίου το 
ήθος είναι ανεκτό και σε βαθμό κατώτερο του μέσου όρου 
του όλου προσωπικού. 

• «ΑΝΕΠΑΡΚΗΣ» χαρακτηρίζεται εκείνος του οποίουτο 
ήθος δεν είναι ανεκτό ή εκείνος που δεν ικανοποιεί οπωσ¬ 
δήποτε τις απαιτήσεις της υπηρεσίας σε οποιοδήποτε το¬ 
μέα. 

2. - Εκείνοι που χαρακτηρίζονται σαν «Εξαίρετοι», «Λίαν 
Καλοί», ή «Καλοί» θεωρούνται σαν ευδόκιμοι και εκείνοι 
που χαρακτηρίζονται σαν «μέτριοι» και ανεπαρκείς θεω¬ 
ρούνται σαν «μη ευδόκιμοι». 

3. - Όταν χαρακτηρίζονται σαν «Εξαίρετοι», «Μέτριοι», ή 
«Ανεπαρκείς» πρέπει, στα φύλλα ποιότητας, να αναγρά¬ 
φεται ο χαρακτηρισμός αυτός με συγκεκριμένα στοιχεία 
αιτιολογήσεως του. 

4. - Ο Τελικός χαρακτηρισμός των εργαζομένων γίνεται 
από το Δ.Σ. σύμφωνα με τις διατάξεις του παρόντα κανο¬ 
νισμού και των παρακάτω παραγράφων. 

5. - Το ΔΣ για το τελικό χαρακτηρισμό των εργαζομένων 
κρίνει με βάση τα φύλλα ποιότητας, όλων των στοιχείων 
του φακέλου, μαζί με τα τυπικά προσόντα του, τα στοιχεία 
του πειθαρχικού ελέγχου και από τις προσωπικές γνώσεις 
ή πληροφορίες των μελών του, διατυπωμένων στο αντί¬ 
στοιχο πρακτικό του. Οι προτάσεις χαρακτηρισμού δεν εί¬ 
ναι υποχρεωτικές για το ΔΣ της Δ.Ε.Υ.Α.Α. 

6. - Το ΔΣ μπορεί να ζητήσει την αυτοπρόσωπη εμφάνι¬ 
ση του εργαζομένου για την παροχή πληροφοριών και για 
να σχηματίσει δική της αντίληψη. Η εμφάνιση αυτή είναι 
υποχρεωτική γιατοΔΣ εάντο ζητήσει οποιοδήποτε μέλος 
του ΔΣ ή ο εργαζόμενος με αίτηση μέσα σε δέκα μέρες 
από τη γνωστοποίηση του χαρακτηρισμού του. 

7. - Σε περίπτωση που ένας εργαζόμενος χαρακτηρισθεί 
από τους Προϊσταμένους του σαν «μέτριος» ή «ανεπαρ¬ 
κής» (μη ευδόκιμος) τούτο πρέπει να του γνωστοποιείται 
με έγγραφο από την διοικητική υπηρεσία, αναφέροντας 
περιληπτικά και τους λόγους της πρότασης του. 

Ο τελικός όμως χαρακτηρισμός του γίνεται σύμφωνα με 
τις διατάξεις της παραπάνω παραγράφου 4. 

8. - Εργαζόμενος που χαρακτηρίσθηκε από το ΔΣ σαν 
«μη ευδόκιμος» δεν παίρνει επίδομα ευδόκιμης υπηρε¬ 
σίας μέχρι που να χαρακτηρισθεί ξανά σαν «ευδόκιμος». 

9. - Εργαζόμενος που χαρακτηρίστηκε σαν «ανεπαρ¬ 
κής» μετατίθεται και τοποθετείται σε τμήμα άλλου Προϊ¬ 
σταμένου. 

10. - Εργαζόμενος που χαρακτηρίστηκε από το Δ.Σ. σαν 
«ανεπαρκής» για δεύτερη συνεχή φορά και εφ’ όσον ο χα¬ 
ρακτηρισμός του αυτός έγινε με βάση τα φύλλα ποιότη¬ 
τας συνταχθέντα από δύο διαφορετικούς Προϊσταμέ¬ 
νους του, απολύεται υποχρεωτικά. 

11. - Η τελική κρίση του Δ.Σ. ανακοινώνεται από την διοι¬ 


κητική υπηρεσία στον ενδιαφερόμενο γραπτά και με από¬ 
δειξη παραλαβής, σ’ ένα μήνα από την απόφαση του Δ.Σ. 

Άρθρο 29 

Κωλύματα παροχής εργασίας 

1. - Αποδοχές δεν οφείλονται στον προσληφθέντα για 
μη παρασχεθείσα υπηρεσία καθόλου ή εν μέρει από υπαι¬ 
τιότητα του. 

2. - Ο προσληφθείς διατηρεί την αξίωση για αποδοχές 
αν κωλύεται να εργασθεί ένεκα σπουδαίου λόγου κατά τα 
ισχύοντα στην εργατική νομοθεσία. 

3. - Οποιοδήποτε ποσό το οποίο ο προσληφθείς δικαι¬ 
ούται να λάβει διαρκούντος του κωλύματος λόγω υπο¬ 
χρεωτικής εκ του νόμου ασφαλίσεως εκπίπτεται εκ των 
οφειλόμενων αποδοχών. 

4. Τα τυχόν επιδόματα ασθένειας που εισπράττει κατά 
το χρονικό διάστημα της απουσίας του, αφαιρούνται από 
τις πλήρεις αποδοχές που εισπράττει από την ΔΕΥΑΚΑ 
κατά το χρόνο της απουσίας του. 

Άρθρο 30 

Άδειες (κανονική -'Άνευ αποδοχών - Εκπαιδευτική)- 
Χρόνος εργασίας 

1. Για τις άδειες (κανονική - Άνευ αποδοχών - εκπαιδευ¬ 
τική - υγείας - εγκυμοσύνης) και το χρόνο εργασίας ισχύ¬ 
ουν οι διατάξεις της εργατικής νομοθεσίας. 

Οι ώρες ενάρξεως και λήξεως της εργασίας ορίζονται 
αναλόγως των συνθηκών και του τόπου απασχολήσεως 
από το διευθυντή τηρουμένων των διατάξεωντης εργατι¬ 
κής νομοθεσίας. 

2. Ο διευθυντής καθορίζει την εποχή χορηγήσεως της 
αδείας και τη σειρά προτεραιότητας των δικαιουμένων 
και εντός των χρονικών ορίων που ορίζει η εργατική νο¬ 
μοθεσία. 

3. Οι κανονικές άδειες είναι υποχρεωτικές για το προ¬ 
σωπικό. 

4. Η άδεια μπορεί να ανακληθεί για ειδικούς λόγους 
ανάλογα με τις ανάγκες της επιχείρησης, από τον Διευ¬ 
θυντή. 

5. Η άδεια χορηγείται υποχρεωτικά μέχρι την 31η Μαρ¬ 
τίου του επόμενου έτους και δεν μπορεί να μεταφερθεί 
ούτε να αποζημιωθεί χρηματικά. 

6. Στις έγκυες εργαζόμενες της επιχείρησης χορηγείται 
από τον Διευθυντή άδεια με πλήρεις αποδοχές διάρκειας 
4 μηνών, ύστερα από προσκόμιση του πιστοποιητικού 
εγκυμοσύνης από τον αρμόδιο ασφαλιστικό φορέα της 
εργαζομένης. Η άδεια εγκυμοσύνης χορηγείται σύμφωνα 
με την θέληση της εγκύου 45 έως 60 ημέρες πριν από την 
πιθανή ημέρα τοκετού. Σε καμία περίπτωση όμως το διά¬ 
στημα μετά το διάστημα μετάτοντοκετό δεν μπορεί να εί¬ 
ναι μεγαλύτερο από 75 ημέρες. Σε περίπτωση που το παι¬ 
δί γεννηθεί νεκρό ή πεθάνει μετά τον τοκετό η άδεια λήγει 
σε 20 ημέρες μετά τον τοκετό ή θάνατο του παιδιού. Οι 
μητέρες εργαζόμενες της επιχείρησης κάνουν χρήση του 
μειωμένου ωραρίου που προβλέπει κάθε φορά ο νόμος. 

7. Ο Διευθυντής μπορεί μετά από γνώμη του αρμόδιου 
Προϊσταμένου να χορηγεί άδειες χωρίς αποδοχές διάρ¬ 
κειας μέχρι πέντε (5) ημέρες, για πραγματικά σοβαρούς 
λόγους και μετά από γραπτή αίτηση του ενδιαφερομένου. 
Σε περίπτωση άρνησης του Διευθυντή, ο εργαζόμενος ζη- 

τάει την άδεια απουσίας του από τον Πρόεδρο του Δ.Σ. 
που μπορεί να χορηγήσει άδεια χωρίς αποδοχές μέχρι δέ¬ 
κα (10) ημέρες. Άδειες άνευ αποδοχών και για χρονικό 
διάστημα πέραν των δέκα (10) ημερών και σοβαρούς λό¬ 
γους μπορεί να χορηγήσει το Δ.Σ. με απόφαση του. 

8. Ειδικές άδειες που χορηγεί η επιχείρηση πέραν της 
κανονικής και των αδειών για λόγους υγείας, εγκυμοσύ¬ 
νης κ.λπ. είναι: 

Στους συνδικαλιστές χορηγείται άδεια απουσίας με 
πλήρεις αποδοχές σύμφωνα με τον Ν. 1264/82 άρθρο 17. 
Σε περίπτωση γάμου χορηγείται στον εργαζόμενο άδεια 
έξι (6) ημερών με πλήρεις αποδοχές ύστερα από απόφα¬ 
ση του Διευθυντή. 

Σε περίπτωση θανάτου συγγενούς μέχρι και δευτέρου 
βαθμού τρεις (3) ημέρες και μετά από απόφαση του Διευ¬ 
θυντή. 

Σε περίπτωση τοκετού συζύγου εργαζομένου τρεις (3) 
ημέρες. 

Στους σπουδαστές ή φοιτητές που μετέχουν σε τμημα¬ 
τικές ή πτυχιακές εξετάσεις ανωτέρων ή ανωτάτων Σχο¬ 
λών χορηγούνται άδειες συνολικής διάρκειας μέχρι δε¬ 
καπέντε (15) ημέρες το έτος και για όσα είναιτα έτη σπου¬ 
δών της σχολής, αυξημένα κατά δύο, μετά από απόφαση 
του ΔΣ της επιχείρησης. 

Στην ονομαστική εορτή του εργαζομένου χορηγείται 
άδεια μιας ημέρας από τον Διευθυντή. 

Ολιγόωρες άδειες απουσίας κατά την διάρκεια της ερ¬ 
γασίας μπορεί να χορηγήσει ο Προϊστάμενος της υπηρε¬ 
σίας που ανήκει ο εργαζόμενος, για σοβαρούς λόγους, 
κατά την κρίση του. 

Επίσης μπορεί να χορηγούνται στους εργαζομένους 
εκπαιδευτικές άδειες σύμφωνα με ειδική πολιτική που κα¬ 
θορίζει η επιχείρηση για την επιμόρφωση των εργαζομέ¬ 
νων. Η χορήγηση εκπαιδευτικής άδειας και οι όροι με 
τους οποίους αυτή γίνεται, καθορίζεται με απόφαση του 
Δ.Σ., μετά από σχετική εισήγηση και γνώμη των Προϊστα¬ 
μένων. 

9. Στην περίπτωση που ο εργαζόμενος υπερβεί αδικαιο¬ 
λόγητα τη διάρκεια της άδειας που του χορηγήθηκε σύμ¬ 
φωνα με τις παραπάνω παραγράφους, ο εργαζόμενος θε¬ 
ωρείται ότι απουσιάζει αδικαιολόγητα, οπότε ισχύουν οι 
σχετικές διατάξεις του παρόντος Οργανισμού. 

ΤΜΗΜΑΔ 

Μεταβολές 

Άρθρο 31 
Τοποθέτηση 

Η τοποθέτηση του προσωπικού στις προς πλήρωση κε¬ 
νές θέσεις ενεργείται με απόφαση του προέδρου του δι¬ 
οικητικού συμβουλίου της επιχειρήσεως. 

Άρθρο 32 

Απόσπαση 

Απόσπαση του προσωπικού επιτρέπεται μόνο προ κά¬ 
λυψη εξαιρετικής υπηρεσιακής ανάγκης για ένα το πολύ 
εξάμηνο αποκλειόμενης της επαναλήψεως προ της πα¬ 
ρόδου ενός έτους. Η απόσπαση ενεργείται με απόφαση 
του διευθυντού. Ο αποσπώμενος λαμβάνει τις αποδοχές 
της θέσεως στην οποία αποσπάται αν αυτές είναι ίσες ή 


ανώτερες από εκείνες της θέσεως από την οποία απο- 
σπάται. 

Άρθρο 33 
Μετακίνηση 

Απλή μετακίνηση του προσωπικού σε άλλη θέση που 
απαιτούνται τα αυτά προσόντα γίνεται με απόφαση του 
προϊσταμένου της αρμόδιας υπηρεσίας. 

Άρθρο 34 

Μετάταξη 

1. - Η μεταβολή του κλάδου ή της κατηγορίας ή της ειδι¬ 
κότητας που ανήκει ο μισθωτός (μετάταξη) γίνεται από το 
διοικητικό συμβούλιο της επιχειρήσεως ύστερα από αίτη¬ 
ση του ενδιαφερομένου εφόσον υπάρχει κενή θέση και ο 
προϊστάμενος έχει τα προσόντα για την κατάληψη της θέ¬ 
σεως στην οποία μετατάσσεται. 

2. - Ο μετατασσόμενος κατατάσσεται στο αντίστοιχο ει¬ 
σαγωγικό μισθολογικό κλιμάκιο του κλάδου, κατηγορίας 
και ειδικότητας που μετατάσσεται τίθεται δε κατά την αρ¬ 
χαιότητα μετά τους κατάτονχρόνοτούτον υπηρετούντος 
στο αυτό μισθολογικό κλιμάκιο. 

Άρθρο 35 

Ατομικοί φάκελοι - Εκθέσεις - Προσωπικού 

1. - Για κάθε προσλαμβανόμενο μισθωτό τηρείται ίδιος 
φάκελος που περιλαμβάνει όλα τα αναγκαία στοιχεία τα 
οποία αφορούν στην εν γένει υπηρεσιακή κατάσταση αυ¬ 
τού και τις εκθέσεις ουσιαστικών προσόντων, 

2. - Για το περιεχόμενο των ατομικών φακέλων και της 
τηρήσεως αυτών, ως και για τον τύπο και το περιεχόμενο 
των εκθέσεων ουσιαστικών προσόντων και οι αρμόδιοι 
προς σύνταξη αυτών εφαρμόζονται ανάλογα οι κατωτέ¬ 
ρω αποφάσεις του Υπουργού Προεδρίας Κυβερνήσεως. 

Α. Σ42/15285/16.9.1980-ΦΕΚ Β'975/29.9.1980 «περί τη¬ 
ρήσεως ατομικών φακέλων για το με σύμβαση εργασίας 
ιδιωτικού δικαίου ειδικό επιστημονικό τεχνικό και βοηθη¬ 
τικό προσωπικό του Δημοσίου, των ΟΤΑ και των λοιπών 
ΝΠΔΔ» και 

Β. Σ42/2/15286/16.9.1980-ΦΕΚ ΒΊ012/8.10.1980 «περί 
των εκθέσεων ουσιαστικών προσόντων του επί σύμβαση 
εργασίας ιδιωτικού δικαίου ειδικού επιστημονικού τεχνι¬ 
κού και βοηθητικού προσωπικού του Δημοσίου, των ορ¬ 
γανισμών τοπικής αυτοδιοικήσεως και των λοιπών νομι¬ 
κών προσώπων δημοσίου δικαίου». 

ΤΜΗΜΑΕ 

Λύση της συμβάσεως εργασίας 

Άρθρο 36 

Περιπτώσεις λύσεως της συμβάσεως εργασίας 

1. - Οι προσλαμβανόμενοι κατά τις διατάξεις του παρό¬ 
ντος οργανισμού απολύονται και οι συμβάσεις τους κα¬ 
ταγγέλλονται σύμφωνα με τις αντίστοιχες διατάξεις της 
εργατικής νομοθεσίας. 

2. - Εργαζόμενος που κρίθηκε από το ΔΣ "ανεπαρκής" 
για δεύτερη συνεχή χρονιά, απολύεται σύμφωνα με την 
παρ. 10 του άρθρου 28 του παρόντος. 

3. - Η απόλυση ενεργείται με απόφαση του προέδρου 
του διοικητικού συμβουλίου και γνωστοποιείται στο Διοι¬ 
κητικό συμβούλιο.. 

ΚΕΦΑΛΑΙΟ Ε 
Μεταβατικές Διατάξεις 

Άρθρο 37 

Ένταξη υπηρετούντος προσωπικού σε Δήμους, 
Κοινότητες ή άλλους φορείς 

Το προσωπικό που υπηρετεί με σχέση εργασίας ιδιωτι¬ 
κού δικαίου σε Δήμους, Κοινότητες ή άλλους φορείς και 
το οποίο απασχολείται σε υπηρεσίες υδρεύσεως και απο- 
χετεύσεως καθίσταται προσωπικό της παρούσης επιχει- 
ρήσεως με την ίδια σχέση που υπηρετεί και καταλαμβάνει 
αντίστοιχους θέσεις από τις προβλεπόμενες από τον πα¬ 
ρόντα οργανισμό εσωτερικής υπηρεσίας. 

Άρθρο 38 

Μετάταξη υπηρετούντος μονίμου προσωπικού σε 

Δήμους, Κοινότητες ή άλλους φορείς 

Το τακτικό διαβαθμισμένο προσωπικό Δήμων, Κοινοτή¬ 
των ή άλλων φορέων που υπηρετεί σε υπηρεσίες υδρεύ¬ 
σεως και αποχετεύσεως, δύναται με αίτηση του και ύστε¬ 
ρα από απόφαση του Υπηρεσιακού Συμβουλίου να μετα¬ 
τάσσεται με τις θέσεις που κατέχει στην επιχείρηση 
διεπόμενο ως προς όλες τις υπηρεσιακές μεταβολές και 
δικαιώματα από τις εκάστοτε ισχύουσες ειδικές περί του 
προσωπικού τούτου διατάξεις των Δήμων. 

ΚΕΦΑΛΑΙΟ ΣΤ 
Τελικές διατάξεις 

Άρθρο 39 

Διαπίστωση γνώσεως ξένης γλώσσας 

Η πλήρη γνώση μιας από τις ξένες γλώσσες Αγγλικής ή 
Γαλλικής ή Γερμανικής διαπιστώνεται με αντίστοιχο τίτλο 
ή δοκιμασία. 

Άρθρο 40 

Στρατιωτική υπηρεσία 

Σε περίπτωση στρατεύσεως προσωπικού της επιχειρή- 
σεως, τούτο διατηρεί τη θέση του, εφαρμοζομένων επ' 
αυτού τις εκάστοτε ισχύουσες περί των στρατευομένων 
μισθωτών διατάξεις. 

Ο χρόνος της τοιαύτης στρατεύσεως προσμετράται 
για κάθε συνέπεια του εργαζομένου. 

Άρθρο 41 
Ηθικές αμοιβές 

Για εξαιρετικές πράξεις περί την εκτέλεση της υπηρε¬ 
σίας και για εξαιρετική απόδοση δύναται με απόφαση του 
διοικητικού συμβουλίου να απονέμονται στο προσωπικό 
ηθικές αμοιβές ως εξής: 

Α. ευαρέσκεια 

Β. γραπτός έπαινος ανακοινώσιμος και στο υπόλοιπο 
προσωπικό 

Άρθρο 42 

Ανάθεση καθηκόντων προϊσταμένων 

1.- Με αποφάσεις του διοικητικού συμβουλίου ανατίθε¬ 


ται καθήκοντα προϊσταμένων, οιασδήποτε στάθμης διοι- 
κήσεως σε μισθωτούς της επιχειρήσεως. 

2. - Η κατάτηνπροηγούμενη παράγραφο ανάθεση καθη¬ 
κόντων δεν μεταβάλλειτην υπηρεσιακή κατάσταση του μι¬ 
σθωτού ο οποίος διατηρείτο μισθολογικότου κλιμάκιο και 
την οργανική θέση της κατηγορίας και ειδικότητας του. 

3. - Στους μισθωτούς που έχουν ανατεθεί καθήκοντα 
προϊσταμένου δικαιούνται καθ όλη τη χρονική διάρκεια 
ασκήσεως των καθηκόντων τούτων όλων των για την οι¬ 
κεία θέση τυχόν προβλεπόμενων ειδικών επιδομάτων που 
η χορήγηση τους διακόπτεται με την ανάκληση της περί 
αναθέσεως των καθηκόντων προϊσταμένου αποφάσεως. 
Η διακοπή της καταβολής των επιδομάτων τούτων άρχε- 
ται από της πρώτης του επομένου της χρονολογίας εκδό- 
σεως της ανακλητικής αποφάσεως μηνάς. 

Άρθρο 43 

Αναπλήρωση προϊσταμένων 

1. - Διευθυντής που λείπει ή απουσιάζει ή κωλύεται ανα¬ 
πληρώνεται από ένα των προϊσταμένων των υπηρεσιών 
οριζόμενος από τον πρόεδρο του διοικητικού συμβουλί¬ 
ου. 

2. - Προϊστάμενος υπηρεσίας που λείπει ή απουσιάζει ή 
κωλύεται αναπληρώνεται από τον προϊστάμενο άλλης 
υπηρεσίας ή τον υπεύθυνο γραφείου οριζόμενος από τον 
διευθυντή. 

3. - Προϊστάμενος τμήματος που λείπει ή απουσιάζει ή 
κωλύεται αναπληρώνεται από τον προϊστάμενο άλλου 
τμήματος ή μισθωτό αυτού τμήματος οριζόμενος από το 
διευθυντή. 

Άρθρο 44 

1. - Η ισχύς του παρόντος ΟΕΥ αρχίζει από την έγκρισης 
του από την αρμόδια Προϊσταμένη Αρχή (Περιφερειακή 
Διοίκηση Νοτίου Αιγαίου). 

2. Μετά την έγκριση του Ο.Ε.Υ. πρέπει να χορηγηθεί με 
απόδειξη παραλαβής ένα αντίγραφο σε κάθε νεοπρο- 
σλαμβανόμενο εργαζόμενο. 

Η υπογραφή της απόδειξης παραλαβής του αντιγρά¬ 
φου του Ο.Ε.Υ. έχει την αδιαμφισβήτητη έννοια ότι ο ερ¬ 
γαζόμενος έλαβε γνώση του περιεχομένου και τον απο¬ 
δέχεται σαν εργασιακή σύμβαση. 

3. Ο παρών Οργανισμός Εσωτερικής Υπηρεσίας της 
ΔΕΥΑΚτου Δήμου Αστυπάλαιας δεν προκαλεί δαπάνη σε 
βάρος του Κρατικού Προϋπολογισμού, ούτε σε βάρος 
του προϋπολογισμού του Δήμου Αστυπάλαιας. 

Τα επόμενα τέσσερα (4) χρόνια προκαλεί δαπάνη σε βά¬ 
ρος του προϋπολογισμού της ΔΕΥΑΚ Αστυπάλαιας Νο¬ 
μού Δωδεκανήσου το ύψος του οποίου δεν μπορεί να 
προϋπολογισθεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ρόδος, 29 Ιανουάριου 2001 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 0 Γ 
θ-ΓΤΙΗΐΙ: \Λ/θβΐΤΙ35ΐθΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβιτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























